
ACTA DE SESSIÓ DEL PLE DE L'AJUNTAMENT
Identificació de la sessió
Número:
3/2018
Caràcter:
ordinari
Data:

26 de març de 2018
Horari:

de 21.00 a 23.00 h
Lloc: 

saló de sessions de la casa consistorial
Assistents
David Rodríguez i González (ERC), alcalde-president
Ramon Xandri i Solé (ERC), segon tinent d’alcalde
Rosó Barrera i Call (ERC), tercera tinent d’alcalde
Isabel Roca i Guitart (ERC) quarta tinent d’alcalde
Sara Alarcón i Postils (ERC)
Antoni Carralero i Ruiz (ERC)
Yasmina Valderrama i Ramallo (PSC)
Marc Barbens i Casals (PDeCAT)
Isabel Pérez i Martínez (PDeCAT)
Xavier Torres I Romero (PDeCAT)
Òscar Garcia i Companys (APS-CUP)
Octavi Esteve i Armengol (APS-CUP)
Secretari: Óscar Campos i Planes
S’excusa l'assistència de Lluís-Xavier Villaró i Gonzàlez (ERC), primer tinent d’alcalde.
Desenvolupament de la sessió
L’alcalde declara oberta la sessió per tractar dels assumptes següents inclosos en l'ordre del dia.
1. Aprovació de les actes de les sessions anteriors
Sr. Alcalde
Diu que tocaria fer el Ple el divendres Sant i per tant com que és festiu s'ha decidit avançar aquest ple i fer-lo el dia d'avui.
En primer lloc em toca excusar l'assistència avui del regidor Lluís-Xavier Villaró, que per motius de última hora, ha hagut de marxar i per tant no ens podrà acompanyar avui al ple.
En primer lloc, jo proposaria, atès els esdeveniments que s'han succeït el divendres i aquest cap de setmana, especialment, em sembla que aquest ple no podria quedar impassible davant el que està passant al país, i el que proposaria atès que tampoc no hem tingut massa temps per arribar a un acord, és la inclusió d'una declaració de l'Ajuntament de Solsona davant els darrers fets repressius que està patint el poble català, i per tant el que caldria primer és votar la urgència de la inclusió d'aquest punt a l'ordre del dia i després ja començaria el ple amb caràcter normal.
Per tant si us sembla bé, votaríem a favor o en contra, en funció del criteri de cadascú si s'inclou o no aquesta Moció i després passaríem al següent punt. Per tant, vots favorables?
Sr. Campos
Queda aprovada la urgència per la unanimitat dels regidors presents.
Sr. Alcalde
Passaríem al primer punt de l'ordre del dia, que és l'aprovació de les actes de les sessions anteriors, jo a l'acta veig que posa 1/2017, deu ser 1/2018. Algú té alguna observació a les actes que són dues, la del ple ordinari de gener i l'extraordinari que vàrem fer al mes de febrer. No hi ha cap observació? Doncs si us sembla bé, passaríem a votar les actes. Vots favorables?
Sr. Campos
Moltes gràcies, queden aprovades les actes per la unanimitat dels regidors presents. 
2.
Aprovació provisional de modificació puntual núm. 8 del POUM en l’àmbit del Polígon 16 en sòl urbà del terme municipal de Solsona
Es dóna compte de la proposta que es presenta a la consideració del Ple i que diu així:
«En Ferran Montenegro i Martín, arquitecte municipal de l’Ajuntament de Solsona, a requeriment de secretaria, en relació al document de la modificació puntual número 8 del Pla d’Ordenació Urbanística Municipal en l’àmbit del sector H i del polígon 16 en sòl urbà -PAU I Partida de Santa Llúcia- quant a la seva aprovació provisional, emet el següent. 
INFORME
Fins al moment de redacció d'aquest informe no ha estat presentada cap al·legació.
S'han rebut les següents resolucions i informes:
· Resolució sobre l'existència d'efectes significatius sobre el medi ambient de la Modificació puntual del POUM en el sector i en el polígon 16, en el sentit de què l'esmentada modificació no té efectes significatius sobre el medi ambient i, per tant, no s'ha de sotmetre a avaluació ambiental estratègica. 
· Informe de l'Oficina Territorial d'Acció i Avaluació Ambiental, en sentit favorable amb les següents conclusions:
a)
Caldrà que els projectes d'urbanització que desenvolupin la proposta vetllin per la integració paisatgística de les noves construccions en l'entorn, detallant el disseny de les edificacions, els elements i materials a utilitzar, colors i textures, apantallaments vegetals, etc.
b)
En les matèries relatives al cicle integral de l'aigua, caldrà recaptar informe sectorial de I'Agència Catalana de l'Aigua i incorporar les seves prescripcions, si escau.
c)
Les futures empreses que s'instal·lin en l'àmbit hauran de concretar mesures per reduir la mobilitat dels treballadors en vehicle privat i implantar un pla que afavoreixi la utilització del transport públic, per compartir cotxe i utilitzar la bicicleta fins a les instal·lacions.
d)
Caldrà que els projectes constructius i d'activitats que s'estableixin a la parcel·la s'adeqüin a la Llei 20/2009 de 4 de desembre, de les activitats, modificada per la Llei 9/2011, de 29 de desembre, de promoció de l'activitat econòmica.
El document per a l'aprovació provisional no difereix, en general, de l'aprovat inicialment.
Fruit de les converses amb els Serveis Territorials d'Urbanisme i del treball dels redactors
s'han efectuat alguns ajustaments que bàsicament són els següents:
· Dels límits del polígon en l'encontre al terme municipal d'Olius, a l'extrem sud – est de l'àmbit. La superfície de l'àmbit es redueix dels 24.958,37 m2 inicials als 24.780,42 m2 actuals.
SERVEIS TÈCNICS
Augment de la superfície dels espais lliures per tal de fer càrrec de les cessions obligatòries reglamentàries i en conseqüència reducció de la superfície destinada a usos privatius.
Amb tot i això el document definitiu que haurà de ser aprovat per la Comissió d'urbanisme caldrà que inclogui les prescripcions, conclusions dels informes sectorials i per altra banda es recomana el replantejament del tractament del camí que queda integrat en la zona verda al sud-oest de l'àmbit d'actuació per tal que sigui considerat com a part dels sistemes varia en atenció a l'article 142.2 del POUM o simplement que quedi fora de l'àmbit de la modificació.
Vist l'article 76.2 i 85 del Decret Legislatiu 1/2010 de 3 d'agost, pel qual s'aprova el text refós de la Llei d'Urbanisme, modificat per la Llei 3/2012, de 22 de febrer que regula la modificació de les figures de planejament urbanístic.
Queda justificat l'interès públic de la proposta de modificació puntual amb allò que disposa l'article 97 del Decret Legislatiu 1/2010, de 3 d'agost pel qual s'aprova el text refós de la Llei d'Urbanisme, modificat per la Llei 2/2012, de 22 de febrer.
De conformitat amb el que disposen els articles 22.2.c) i 47.2.ll) de la Llei 7/1985 de 2 d'abril, Reguladora de les Bases del Règim Local.
Es proposa al Ple que prengui el següent 
ACORDS
Primer. Aprovar provisionalment la proposta de modificació puntual del Pla d'Ordenació Urbanística Municipal, núm. 8, que afecta el sector núm. 16 (polígon industrial de Santa Llúcia), que es tramita a instància de l'Institut Català del Sol, tenint en compte les especificacions de l'informe dels Serveis tècnics Municipals de data 23 de març de 2018.
Segon. Donar trasllat de tota la documentació a la Comissió d'Urbanisme de la Catalunya Central, perquè, si s'escau, procedeixi a la seva aprovació definitiva.
No obstant el Ple de la Corporació amb el seu superior criteri decidirà allò que cregui més convenient.»
Sr. Alcalde
Passarem al següent punt de l'ordre del dia, Aprovació provisional de modificació puntual núm. 8 del POUM en l'àmbit del polígon 16 en sol urbà del terme municipal de Solsona. Si la regidora d'urbanisme ens vol fer el favor d'explicar una mica en què consisteix aquest punt.
Sra. Barrera
Bàsicament és un pas més del qual ja es va tractar l'últim ple extraordinari, que era la modificació de tres parcel·les que s'incloïen dins d'un mateix polígon per la implantació d'una empresa.
Sr. Alcalde
Un dels motius pel que vam demanar fer el ple avui, dia 26, és que volíem esperar que passes el termini d'exposició publica de l'aprovació inicial, per tant aquest termini es va exhaurir divendres passat i per tant avui ja podíem aprovar aquest punt sense cap al·legació. Portem a la consideració del ple aquesta aprovació provisional. No sé si algú té alguna cosa a dir en aquest punt, si no passaríem a votar aquest punt. Vots favorables?
Sr. Campos
Queda aprovat el dictamen per la unanimitat dels regidors presents. 
3.
Aprovació del pla d’autocontrol i gestió per a les piscines municipals de Solsona
Es dóna compte de la proposta que es presenta a la consideració del Ple i que diu així:
«La Diputació de Lleida ha elaborat un protocol d'autocontrol de les piscines municipals, d'acord amb el Reial Decret 742/2013, de 27 de setembre i el Decret 95/2000, de 22 de febrer, del Departament de Sanitat i Seguretat Social, de la Generalitat de Catalunya, pels quals s'estableixen les normes sanitàries aplicables a les piscines d'ús públic.
Els esmentats decrets tenen com a objectiu establir els criteris bàsics tècnics-sanitaris de la qualitat de l'aigua i de l'aire de les piscines amb la finalitat de protegir la salut dels usuaris de possibles riscos físics, químics o microbiològics. Així mateix garanteix que els usuaris rebin la informació suficient i oportuna sobre la qualitat de l'aigua i sobre tots els aspectes que afectin situacions d'incidències i que puguin implicar un risc per la seva salut. Aquesta legislació també contempla l'obligatorietat que el titular de la piscina ha de disposar d'un protocol d'autocontrol específic de la piscina, que sempre ha d'estar en la mateixa piscina a disposició del personal de manteniment i de l'autoritat competent, i l'ha d'actualitzar amb la freqüència necessària en cada cas. Aquest protocol d'autocontrol preveu els aspectes següents: pla de tractament i control de l'aigua, pla de manteniment de la piscina, pla de neteja i desinfecció, pla de seguretat i bones pràctiques, pla de formació del personal, pla de control de plagues i pla de gestió de proveïdors i serveis.
D'acord amb tot l'anterior, l'Alcalde proposa al Ple de la Corporació l'adopció dels següents acords:
Primer. Aprovar el protocol d'autocontrol de les piscines municipals de Solsona.
Segon. Notificar l'adopció d'aquest acord a la Unitat d'aigües de la Diputació de Lleida.»
Sr. Alcalde
El següent punt de l'ordre del dia és l'aprovació del pla d'autocontrol i gestió de les piscines municipals de Solsona, això aquí ens ho explicarà el regidor d'esports.
Sr. Xandri
Si ho recordeu l'any passat, ja es va aprovar. La Diputació de Lleida fa un protocol d'autocontrol de les piscines municipals en el qual dicta unes normes de seguretat i de control de com els usuaris s'han de portar a l'aigua i també al mateix temps d'informació que han de tenir els usuaris. Pràcticament aquest protocol tracta del pla de tractament i control de l'aigua, pla de manteniment de la piscina, pla de neteja i desinfecció, pla de seguretat i pla de bones pràctiques, pla de formació al personal i pla de control de plagues i pla de gestió i de serveis. És a dir, simplement és adherir-nos amb aquest protocol. Una part la fan ells mateixos, com la de seguiments periòdics de l'aigua, de què tingui els índexs correctes, i l'altra part la fem nosaltres per l'altre costat.
Sr. Alcalde
Molt bé, no sé si algú té alguna cosa a dir, si no passaríem a votar aquest punt. Vots favorables?
Sr. Campos
Queda aprovat el dictamen per la unanimitat dels regidors presents. 
4.
Aprovació del conveni «pacte de territori per al desenvolupament local de Solsona i Cardona
Sr. Alcalde
Passaríem al punt numero 4 que és l'aprovació del conveni del pacte del territori per al desenvolupament local de Solsona i Cardona. Si el secretari vol fer el favor de llegir el que és el Dictamen.
Es dóna compte de la proposta que es presenta a la consideració del Ple i que diu així:
«Atès el document "Pacte de territori per al desenvolupament local de Solsona i Cardona", consensuat entre els ajuntaments de Solsona i Cardona, l'Associació d'Empresaris de Cardona i l'Associació d'Empresaris del Solsonès, on es plasma la intenció de treballar conjuntament er tal de fomentar el desenvolupament local harmònic i inclusiu d'aquest territori, tant en l'àmbit social com econòmic, i continuar la feina compartida que han portat a terme aquests agents des de l'any 2014.
Atesa la conveniència de formalitzar aquest acord d'intencions entre les diferents entitats participants del pacte de territori.
Els articles 8 i 15 de la Llei d'Organització del sistema d'ocupació i el Servei Públic d'Ocupació de Catalunya (Llei 13/2015, de 9 de juliol) estableixen el concepte de concertació territorial i assenyalen la necessitat d'afavorir la creació d'estructures de concertació territorial, per tal d'adequar l'oferta de serveis i programes ocupacionals a les necessitats dels territoris, que impliquin els municipis i les associacions empresarials que tinguin estratègies territorials definides, com és el cas de Solsona i Cardona.
Per tot això aquesta Alcaldia-Presidència, previ informe favorable de la Comissió Informativa Permanent proposa al Ple de la Corporació l'adopció dels següents: 
ACORDS
Primer. Aprovar el document "Pacte de territori per al desenvolupament local de Solsona i Cardona" que figura com a annex i que inclou els següents acords:
1. Treballar conjuntament per tal d'impulsar un desenvolupament local harmònic i inclusiu al territori que vetlli pel benestar de les persones, la millora de la competitivitat de les empreses i les activitats econòmiques i la preservació del medi natural, continuant la tasca desenvolupada anteriorment.
2. Impulsar un procés per tal de renovar l'estratègia territorial i definir els projectes a desenvolupar per al període 2019-2028 sota els principis de participació i concertació.
3. Establir aliances i cooperar amb altres entitats del territori o que hi operin i establir les disposicions oportunes per impulsar un sistema de participació i col·laboració estable entre elles.
4. Posar a disposició del pacte del territori, per al desenvolupament del pla d'acció, els seus tècnics organitzats en l'anomenada Agència de desenvolupament local de Solsona i Cardona, i consolidar i desenvolupar progressivament l'estructura tècnica per poder implementar els projectes definits al Pla d'Acció.
5. Adreçar-se al Servei Públic d'Ocupació de Catalunya per demanar que se'ls tingui en compte com una realitat socioeconòmica diferenciada, estructurada i dotada de planificació estratègica que està treballant per millorar l'ocupació i les condicions de vida de la població del territori.
6. La durada d'aquest acord d'intencions en forma de pacte de territori és indefinida a no ser que sigui denunciat per qualsevol de les parts.
Segon. Facultar a l'Alcalde a subscriure el present acord d'intencions, de conformitat amb l'article 21.1.b) de la Llei 7/1985, de 2 d'abril reguladora de les bases de règim local, i l'article 53.1.a) del Decret Legislatiu 2/2003, de 28 d'abril, per la qual s'aprova el text refós de la Llei Municipal i de Règim Local de Catalunya.
Tercer. Comunicar els anteriors acords a l'Ajuntament de Cardona, l'Associació d'Empresaris de Cardona i l'Associació d'Empresaris pel Solsonès.»
Sr. Alcalde
Bé bàsicament el que fem avui és un tràmit administratiu, però que de fet el que fem és passar pel ple alguna cosa que ja anàvem fent de fa temps, bàsicament d'ençà que l'Agencia està funcionant. Hi ha acord entre les administracions, els ajuntaments i les dues associacions però no havia passat mai pel Ple i ens va semblar, crec que és a instàncies d'algun dels actors, això us ho explicaria millor el regidor de promoció econòmica, però crec que va ser a instàncies del SOC que se'ns va recomanar que passes per al Ple aquest acord i per tant el que fem avui és fer aquest tràmit. Si algú té alguna pregunta?
Sr. Barbens
El nostre vot serà favorable perquè entenem que aquesta proposta de conveni, és una cosa tècnica que a més a més s'adapta molt bé als requeriments que a partir d'ara demanarà el SOC per rebre les ajudes i que va en la línia de la concertació territorial, sí que és veritat que potser podríem discutir algunes coses del fons. Hi ha algunes coses que no ens acaben d'agradar del tot i fins i tot hi podríem sumar alguns altres tipus de territoris, o bé podríem parlar de coses mes de fons. Però entenem que això és una cosa tècnica, que és necessària i veiem que també queda un any per acabar la legislatura i entenc que més endavant tot això es pot tornar a reformular d'alguna manera. Nosaltres votarem a favor perquè pensem que és bo que la Ciutat pugui rebre aquestes ajudes.
Sr. Garcia
Nosaltres votem a favor, però volíem deixar constància, com vàrem dir a la junta de portaveus, que en el punt dos que es parla de renovar l'estratègia territorial i definir projectes a desenvolupar durant el període 2019/2028, llavors ja vàrem dir a la junta de portaveus que enteníem que aquest període potser era excessiu, tècnicament no ho sé, però políticament segur que sí, perquè al final va més enllà dels 4 anys que tens legitimitats com a govern per portar això, però després també és veritat que es parla que això es farà sota principis de participació i concertació, llavors voldríem deixar constància i instar al Govern, tal com posa aquí, que això es faci de manera participada, que si estem acordant una cosa d'aquí a 5 anys, més enllà del que és una legislatura, doncs que sigui un acord ampli social per portar-ho a terme perquè si no entenem que si fos només portat a terme pel Govern, no tindria legitimitat.
Sr. Alcalde
Bé bàsicament és això que heu dit vosaltres, per tant en primer lloc és un acord que és participat, el que és veritat és que nosaltres entenem, i així ho vàrem fer en el primer procés participatiu del qual va sortir el Solsona CO i d'això va sortir tot el pla estratègic, nosaltres ens hem de marcar un objectiu a deu anys vista, és a dir, no pot ser una cosa a curt termini sinó que ens hem de marcar un objectiu. Això no vol dir que un altre Govern es pugui plantejar les coses d'una altra manera, però en qualsevol cas nosaltres creiem que un objectiu a llarg termini o a mitjà termini hi ha de ser. Això és el que intentem fer amb aquest pla estratègic que a més a més sempre hem entès i pel que fa també a les col·laboracions amb altres ens i territoris d'una manera diria que molt flexible, en el sentit de què nosaltres hem de pactar amb tots aquells que podem sumar i que puguem fer coses conjuntament, ara som Solsona i Cardona i les associacions d'empresaris. Ja es veurà si més endavant hi haurà altres institucions, altres entitats, altres municipis propers al territori que també puguem establir col·laboracions conjuntes, o altres associacions d'empresarials o de comerciants, el que sigui. Per tant, aquest és l'embrió diguem-ne d'una cosa que pot anar molt més enllà i que no té perquè tothom col·laborar-hi de la mateixa manera, sinó que amb algú podem tenir interès a col·laborar en un àmbit determinat però no en un altre, i amb un altre sí. Nosaltres hem col·laborat en aquest àmbit en aquest moment, això és el primer embrió del qual en diem Agencia, ja que com sabeu no té NIF i que per tant no és una Agencia, és un acord de col·laboració però per entendre'ns nosaltres en diem Agencia. Senzillament és això i que tot ho entenem d'una manera molt flexible i ens agrada que sigui molt participat, que els sectors implicats amb això puguin participar, puguin dir la seva perquè si no té sentit i a final no fructificarà.
Molt bé, si us sembla bé, passem a votar aquest punt. Vots favorables?
Sr. Campos
Queda el dictamen aprovat per la unanimitat dels regidors presents.
5.
Proposta per donar nom a la plaça situada davant la Sala Polivalent
Es dóna compte de la proposta que es presenta a la consideració del Ple i que diu així:
«Ates que era voluntat de l'Equip de Govern donar nom a la plaça de la Sala Polivalent de Solsona.
Es va creure oportú realitzar un procés participatiu perquè la ciutadania pugues triar el nom de la Plaça.
Aquest procés es va iniciar el 20 de febrer de 2018 i va finalitzar el 16 de març de 2018. Entre la votació a través de mòbil i la votació presencial i van participar 170 ciutadans i ciutadanes.
Ates que l'opció més votada ha estat la de "plaça de l'1 d'Octubre"
Com sigui que el nomenclàtor dels carrers de la Ciutat és matèria de Ple.
Vist l'article 52 del Decret Legislatiu 2/2003 de 28 d'abril, pel qual s'aprova el text refós de la Llei Municipal i de Règim Local de Catalunya.
Es proposa al Ple de la Corporació de prendre el següent
ACORDS
Primer. Denominar a la plaça de la Sala Polivalent de Solsona i segons els resultats de la votació popular com a "plaça de l'1 d'Octubre".
Segon. Donar trasllat del present acord a tots els organismes oficials corresponents, així com fer publicitat perquè tota la població en tingui coneixement.
No obstant el Ple de la Corporació amb el seu superior criteri decidirà allò que cregui més convenient.»
Sr. Alcalde
Bé, passaríem al següent punt de l'ordre del dia, que és la proposta per donar nom a la plaça situada davant de la Sala Polivalent. Si el regidor de participació ens vol fer cinc cèntims d'aquesta proposta.
Sr. Carralero
Aquesta proposta el que vol fer és donar resposta amb un acord de ple per donar nom a la plaça que hi ha a la Sala Polivalent, que surt arran del dia 1 d'octubre. S'ha volgut fer una participació ciutadana, l'eina que hem fet servir és una aplicació mòbil de la qual ja en disposa l'ajuntament, aquesta aplicació té un apartat en format enquesta que permet fer les preguntes. Com a punt de partida vàrem agafar els resultats que es van donar, les propostes que van sortir a l'assemblea popular que es va fer, si no recordo malament, el 3 d'octubre devia ser. Doncs vàrem agafar les tres propostes més votades d'aquella assemblea i n'hem afegit una altra proposta per l'ajuntament, concretament les propostes eren: plaça de l'1 d'octubre, plaça de la independència, plaça del referèndum i plaça de la república. En aquest format d'enquesta també val a dir que tots els participants tenien l'opció de què en el cas que no els hi agrades cap d'aquestes propostes tenia l'opció de proposar-ne ells la que creguessin més oportuna. 
Bé, els resultats són que per àmplia majoria va guanyar la plaça de l'1 d'octubre, amb 111 vots, i la que va treure menys vots va ser plaça del referèndum amb 7. Això és un format d'enquesta per tant, el que permetia això era no només votar la que agradava més sinó també la que agradava menys. 
També vàrem creure convenient que per la gent que no tenia disponibilitat per votar telemàticament, vàrem col·locar una urna aquí a l'oficina del ciutadà a la qual i van participar 13 participants, i els resultats també van ser, 8 van votar plaça de l'1 d'octubre i la menys votada va ser, plaça de la república amb un vot, o sigui en total la plaça de l'1 d'octubre ha aconseguit 119 vots. El total de participants van ser 157 telemàticament, i 13 en l'urna. Així a mode informatiu us puc dir que d'altres propostes que es varen fer van ser: plaça de la pau, plaça Catalunya, plaça del poble, plaça de la paciència, plaça de la rendició, plaça de la llibertat i plaça de la democràcia.
Sr. Alcalde
Si algú té alguna cosa a dir.
Sr. Barbens
Estem contents que hagi sortit aquest nom que va ser el que vàrem proposar nosaltres, però sí que volíem fer palès només com a tall de recomanació que és evident que aquesta participació no ha acabat de funcionar, no sé si ha sigut l'eina, l'aplicació o el que però no ha acabat de funcionar que es prengui nota per altres oportunitats, perquè 170 participants és poca cosa per l'evolució que tenim a Solsona, per tant de cara a altres possibles processos participatius es millori o que es torni a reformular d'alguna manera.
Sr. Alcalde
Va ser una prova que no ens costava diners i si anava bé tot això que teníem. Hem tret alguna experiència, d'això hi ha hagut alguna cosa que no ha acabat de funcionar i que tindrem en compte per properes vegades, però estava bé provar-ho, ha valgut la pena provar-ho.
Sr. Garcia
Nosaltres ja ho vàrem dir a la reunió que veiem que tenim una web de participació ciutadana acabada d'estrenar que en teoria hi ha un espai de participació i llavors tenim una aplicació que te l'has de descarregar. És una cosa farragosa que no pots garantir que la gent voti més d'una vegada, etc. Llavors entenem que si ens prenem en serio el tema de la participació i amb la tecnologia que hi ha avui en dia és necessari invertir-hi una mica amb una aplicació en condicions que serveixi per això i per moltes altres coses, entenem que s'ha de fer aquest pas de prendre's-ho una mica més en serio i tenir una eina en condicions que ens permeti, fer una cosa molt interessant que és ràpidament poder conèixer sobre diversos temes els pensaments i les opinions dels ciutadans de Solsona. Vull dir que, ja es veia a venir, ho vàrem parlar, i teníem dubtes que això funciones bé. Jo me la vaig descarregar i la vaig esborrar després perquè era com una mica carregosa. Bé si us n'heu adonat, ja està bé.
Sr. Alcalde
També eren les ganes que la gent és baixes l'aplicació, és a dir que nosaltres també vàrem voler fer servir això, perquè és una aplicació que estem fent servir per a altres coses i també és una manera d'incentivar que la gent es descarregui l'aplicació, vull dir que a vegades també pot ajudar.
Sr. Garcia
Doncs baixades i esborrades, vull dir que era feixuga.
Sr. Alcalde
Molt bé, doncs si us sembla bé, passem a votar aquest punt. Vots favorables?
Sr. Campos
Queda el dictamen aprovat per la unanimitat dels regidors presents. 
6.
Aprovació de les festes locals per l’exercici 2019
El següent punt de l'ordre del dia, és el punt numero 6 que és l'aprovació de les festes locals per a l'exercici 2019 i que per tant no cal que llegeixi el secretari la proposta d'acord, que de fet és el que anem fent fa molts anys, que són els dies de Festa Major, en aquest cas el dia 8 s'escau en diumenge i per tant el que proposem és que els dies festius siguin el 9 i el 10 de Setembre.
I per tant aquesta és la proposta que portem a la consideració del Ple. D'acord? No sé si algú vol dir alguna cosa. Vots favorables?
Sr. Campos
Queda el dictamen aprovat per la unanimitat dels regidors presents.
7.
Proposta de modificació del traçat del camí agrícola existent a la Cabana del Cal Llera
Sr. Alcalde
Passaríem al següent punt de l'ordre del dia que és la proposta de modificació del traçat del camí agrícola existent a la Cabana de Cal Llera. No sé si el secretari ens vol fer el favor de llegir una mica la proposta d'alcaldia.
Es dóna compte de la proposta que es presenta a la consideració del Ple i que diu així:
«Montserrat Mosella i Besora ha sol·licitat a l'Ajuntament de Solsona l'alteració del traçat del camí públic descrit a la fitxa núm. 18 de l'inventari de camins del municipi de Solsona, anomenat camí de cal Puigarnau a Rotgers, en el tram que passa entre la Cabana de Cal Llera i l'era que hi ha al seu davant i fer-lo passar justament per darrere.
La sol·licitud presentada anava acompanyada d'un projecte tècnic redactat per l'arquitecte tècnic Marc Vilar i Bertran.
La modificació proposada transcórrer totalment pel terme municipal de Solsona i afecta íntegrament per la propietat de la senyora Montserrat Mosella i Besora.
Vist l'informe en relació amb el procediment i la Legislació aplicable per portar a terme l'alteració d'un traçat d'un camí públic.
Vist l'informe emès pels Serveis Tècnics Municipals
Atès que és competència del Ple de la Corporació aprovar l'expedient, en virtut de l'article 204.5 del Decret Legislatiu 2/2003, de 28 d'abril, pel qual s'aprova el Text Refós de la Llei Municipal i de Règim Local de Catalunya, i que s'ha seguit el procediment assenyalat en l'article 8 del Reial Decret 1372/1986, de 13 de juny, pel qual s'aprova el Reglament de Béns de les Entitats.
De conformitat amb el que disposa l'article 204.5 del Decret Legislatiu 2/2003, de 28 d'abril, pel qual s'aprova el Text Refós de la Llei Municipal i de Règim Local de Catalunya, el Ple, a proposta de la Comissió Informativa del 22 de març de 2018, es proposa al Ple l'adopció dels següents
ACORDS
Primer. Aprovar inicialment l'alteració del traçat del camí públic descrit a la fitxa núm. 18 de l'inventari de camins del municipi de Solsona, anomenat camí de cal Puigarnau a Rotgers, en el tram que passa entre la Cabana de Cal Llera i l'era que hi ha al seu davant i fer-lo passar justament per darrere.
Segon. Publicar aquest Acord en el Butlletí Oficial de la Província i en el taulell d'anuncis de l'Ajuntament durant el termini d'un mes, perquè durant aquest període es presentin les al·legacions que es considerin pertinents.
Tercer. Donat el cas que dins el termini d'informació pública no es presentés cap reclamació ni al·legació, considerar l'acord d'aprovació inicial elevat a definitiu.»
Sr. Alcalde
Si la regidora d'urbanisme ens vol fer 5 cèntims d'en què consisteix això.
Sra. Barrera
Es tracta d'un camí que pertany a la xarxa primària i la modificació que es proposa afecta bàsicament a 65 metres, per tant és un tram molt petit, i la raó bàsicament és perquè es pretén desenvolupar una activitat que és de teràpia amb cavalls a la casa de Cal Llera i el fet que passi el camí just per davant de la casa fa que no sigui la millor opció per fer aquesta activitat i llavors es proposa desviar aquest camí per dins de la mateixa finca, per tant no s'afecta cap finca veïna i afegir també que amb aquest canvi el que s'aconsegueix és que al radi de curvatura sigui menor i també el pendent del camí sigui menor, que a l'hora de circular amb maquinària agrícola doncs sempre és millor.
Sr. Alcalde
Molt bé, no sé si algú vol intervenir. No hi ha cap observació, per tant passaríem a votar aquest punt de l'ordre del dia. Vots favorables?
Sr. Campos
Queda el dictamen aprovat per la unanimitat dels regidors presents. 
8.
Moció ACM sobre la immersió lingüística
Sr. Alcalde
Passaríem al punt núm.8, que és una Moció de l'ACM, que és sobre la immersió lingüística. Si la regidora de cultura vol fer el favor de llegir la part dispositiva.
Es dóna compte de la proposta que es presenta a la consideració del Ple i que diu així:
«Massa vegades des del món local hem hagut de sortir a denunciar les contínues agressions del Govern Espanyol al model català d'escola. Des del món local reconeixem que el model d'escola catalana i el model d'immersió lingüística és un model d'èxit. Ha estat producte d'una voluntat política, del treball de molts professionals de l'ensenyament, del compromís de les famílies i dels ajuntaments. Aquest model fa que el català sigui la llengua vehicular i comuna d'aprenentatge dins dels centres educatius del nostre país i, una eina de cohesió social i cultural.
El model educatiu català té per finalitat la formació integral de la persona i la seva capacitació per a conviure democràticament en la pluralitat, des d'enfocaments pedagògics que possibiliten la construcció crítica del coneixement i l'autonomia de pensament i d'aprenentatge de tots i cadascun dels infants, independentment d'origen, llengua o condicions individuals.
El país es va dotar d'una llei amb un ampli suport, la Llei d'Educació de Catalunya (LEC), com a la legislació pròpia del país en matèria d'educació, que garanteix un model educatiu que dóna bons resultats acadèmics, en assolir els alumnes els nivells adequats de coneixement d'ambdues llengües al finalitzar l'ensenyament obligatori, tal com acrediten els resultats de les proves d'avaluació efectuades. Durant aquests més de 30 anys, el model d'immersió lingüística ha contribuït de manera decisiva a millorar l'ús social de la llengua catalana, garantint i promovent la igualtat d'oportunitats en una societat cohesionada. No és la primera vegada que s'ataca la solidesa del sistema educatiu català, la LOMCE fou un exemple més d'invasió de competències i d'utilització política d'un model educatiu català d'èxit. El Tribunal Constitucional ha anul·lat, recentment, el finançament de l'escolarització en castellà a càrrec de fons públics a Catalunya en centres privats per envair competències autonòmiques.
Els professionals del sistema educatiu, les famílies i els ajuntaments garanteixen i fan possible aquest model educatiu català. Davant de la judicialització de la seva tasca educativa i de l'actitud bel·ligerant d'alguns partits polítics, concretament Partit Popular i Ciudadanos, que utilitzen l'atac al model d'escola catalana com a plataforma per obtenir beneficis electoralistes a l'Estat Espanyol, és obligat reconèixer que han estat claus per mantenir la funció de cohesió social i de convivència democràtica en un context, també, de tensions encara vinculades a la crisi econòmica.
Tornen els plantejaments que propugnen públicament una involució educativa uniformitzadora, l'adoctrinament ideològic, la generació de sospites i denúncies i la segregació lingüística. Tots aquests arguments estan buits de raonaments pedagògics, es mouen simplement per l'afany de desfer qualsevol tret propi de la nostra societat catalana. Els atacs del govern espanyol del Partit Popular amb el suport de Ciutadans volen posar en risc aquest model educatiu català compromès amb la igualtat d'oportunitat dels infants i amb els valors cívics i democràtics de convivència de la nostra societat.»
Sra. Alarcón
Si, bona nit. Moció de l'AMC en defensa de l'escola catalana i del model d'immersió lingüística, passo als acords que és:
«ACORDS
Primer. Rebutjar l'intent de segregació dels infants per motiu lingüístic de la LOMCE.
Segon. Rebutjar tot atac que posi en perill la immersió lingüística a Catalunya.
Tercer. Rebutjar la voluntat d'alguns partits polítics de trencar el model d'escola catalana i incorporar una casella per triar el castellà com a llengua vehicular a l'escola catalana. Iniciativa que busca dividir i segregar la nostra societat per motius de llengua en contra de l'Estatut de Catalunya i de la consensuada Llei d'Educació. La cohesió social és una línia vermella infranquejable.
Quart. Donar suport al nostre model d'escola, com a model compromès amb la cohesió social, exitós i estimat, garanteix la cohesió social i la igualtat d'oportunitats per a l'alumnat i assegura el coneixement de les dues llengües per part de l'alumnat.
Cinquè. Defensar la institució escolar que ha mantingut vives la llengua i les tradicions del país. És fruit de tot això el fet que avui Catalunya compti amb una molt rica experiència pedagògica i d'innovació educativa, amb un ampli i molt divers teixit associatiu i amb un conjunt plural d'iniciatives educatives.
Sisè. Ens comprometem a actuar de manera activa en suport del model educatiu català, que contribueix a construir una societat més cohesionada, democràtica i lliure, i que no separi els infants i joves per la seva llengua d'origen.
Setè. Reiterar el compromís amb l'escola catalana com a eina clau per a la
cohesió social, la igualtat d'oportunitats i la qualitat educativa a través del consens que hem construït els darrers 30 anys.
Vuitè. Donar trasllat d'aquesta moció: al Ministre d'Educació, Cultura i Esports del Govern de l'Estat Espanyol, que és qui vol aplicar-ho; als Grups Parlamentaris; al Consell de Direcció del Departament d'Ensenyament de la Generalitat de Catalunya, als òrgans i associacions de representants dels directors i docents dels centres educatius del Servei d'Educació de Catalunya; a les Federacions d'Associacions de Mares i Pares d'alumnes de Catalunya; als grups Parlamentaris del Parlament de Catalunya i a les entitats municipalistes (ACM i FMC) i als centres educatius del nostre municipi.»
Sr. Alcalde.
Passem a votar aquest punt, vots favorables?
Sr. Campos
Queda el dictamen aprovat per la unanimitat dels regidors presents. 
9.
Moció ACM de garantir les pensions
Sr. Alcalde
El següent punt de l'ordre del dia també és una Moció de l'Associació Catalana de municipis per tal de garantir les pensions. No sé si el regidor del PDeCAT la vol llegir. Llegeixo jo mateix els acords.
«Primer. Ens sumem a les reivindicacions de les organitzacions sindicals Comissions Obreres i UGT i donem suport a les mobilitzacions promogudes per aquestes organitzacions per la defensa d'un sistema públic de pensions que garanteixi el manteniment del contracte social inherent al nostre sistema de pensions públiques.
Segon. Afavorir la cohesió social i el respecte dels drets construïts al llarg de la vida laboral al costat de mesures efectives de redistribució de la riquesa que garanteixin pensions suficients en tots els casos i que mantinguin el seu poder adquisitiu reemplaçant la forma actual de revaloració que es limita a garantir un clarament insuficient increment 0,25% anual.
Tercer. Necessitat de recuperar els mecanismes de govern participat del sistema públic de pensions a través del diàleg social i en el marc configurat en el pacte de Toledo.»
Bé com sabeu això és una Moció que té a veure amb aquestes reivindicacions que hi ha hagut darrerament especialment per grups de gent gran, exigint un sistema de pensions que es pugui sostenir en el futur, i que ens afecta a tots, algun mes que a uns altres, però ens afectarà a tots.
Molt bé, no sé si algú té alguna cosa a dir? Si us sembla bé, passem a votar aquest punt.
Vots favorables?
Sr. Campos
Queda el dictamen aprovat per la unanimitat dels regidors presents. 
10.
Moció PDECAT pel finançament de les escoles bressol
El següent punt de l'ordre del dia, és la Moció del PDeCAT pel finançament de les escoles bressol. Si la regidora del PDeCAT vol fer lectura.
Sra. Pérez
Si passaré a llegir només els acords.
Es dóna compte de la proposta que es presenta a la consideració del Ple i que diu així:
«ACORDS
Primer. Denunciar els incompliments de l’Estat espanyol  i instar a rescabalar els més de 76 milions d’euros anuals, el que enguany suposen un total de 500 milions d’euros, que des del 2011 l’Estat ha deixat de pagar a la Generalitat de Catalunya per tal de finançar les escoles bressol.
Segon. Instar al Departament d’Ensenyament, un cop existeixi sentència ferma i en el cas que aquesta sigui favorable a les reclamacions dels Ajuntaments, a consignar les partides pressupostàries adients per tal de garantir a les administracions locals els pagaments pendents en concepte de subvencions a les escoles bressol.
Tercer. Instar a reprendre el grup de treball entre el Departament d’Ensenyament i els ajuntaments sobre un nou model de finançament de les escoles bressol que prioritzi l’atenció  als alumnes amb situacions més complexes.
Quart. Donar trasllat d’aquests acords al Govern de la Generalitat, als grups parlamentaris del Parlament de Catalunya, al govern de l’Estat espanyol, a l’Associació Catalana de Municipis i Comarques, a la Federació de Municipis de Catalunya i a les escoles bressol municipals.»
Sr. Alcalde
Bé, no sé si algú vol fer alguna observació?
Sr. Garcia
Nosaltres, votarem a favor.
Sra. Valderrama
Jo ho celebro, però també caldria afegir-hi penso jo, que arrel també del govern de Convergència que també va eliminar la partida pressupostaria a les escoles bressol. Ho celebro perquè jo estic a favor, i s'ha de finançar perquè s'ha de creure amb l'educació de 0 a 3, i de 3 a 6 que ja és obligatòria, però sobretot també la de 0 a 3. Només era aquest petit incís.
Sr. Garcia
Nosaltres també volíem aportar un incís que era sobre el punt segon que diu: "Instar al Departament d'Ensenyament un cop existeixi sentència ferma i en el cas que aquesta sigui favorable a reclamacions dels ajuntaments", tornar diners als ajuntaments que s'ha deixat de pagar, per la nostra part pensem que s'ha d'instar igualment al Departament d'Ensenyament hagi sentència o no, després el Departament d'Ensenyament que s'aclareixi amb l'estat espanyol si ho cobra o no, però que al final els ajuntaments i els ciutadans no han de pagar el "pato", com es diu al carrer, que un altre no faci la seva feina o no la faci ben feta, o la faci malament.
Sr. Alcalde
Molt bé, si us sembla bé, passem a votar aquest punt. Vots favorables?
Sr. Campos
Queda el dictamen aprovat per la unanimitat dels regidors presents. 
11.
Moció del grup APS-CUP per impulsar la paritat en la cultura a Solsona
Sr. Alcalde
Passaríem al següent punt de l'ordre del dia, que és la Moció del grup Alternativa per Solsona CUP per impulsar la "paritat" en la cultura a Solsona.
Sr. Garcia
Si no us sap greu, com la part dispositiva és curta i és important explicar-ho la passaré a llegir també la totalitat de la Moció.
Es dóna compte de la proposta que es presenta a la consideració del Ple i que diu així:
«L’informe sobre les activitats culturals a Solsona, presentat per APS-CUP, fa palès que les dones estan infrarepresentades en els actes culturals. Durant el 2016, només un 37%  de les ponents a les xerrades i cursos que es van dur a terme van ser dones.
En l’àmbit musical les dades encara són més alarmants: els grups formats exclusivament per dones només van representar un 7%, davant un 64% de grups formats només per homes. A més, cal tenir en compte que la majoria de grups mixtes, el 29%, eren cors, orquestres o grups en que les dones només fan de vocalistes. Si ens centrem en la música adreçada al públic jove, en només un 12% dels casos hi havia un dona a l’escenari. 
L’escassa representació de la dona en  el móncultural provoca un cercle viciós, on la manca de referents ajuda a perpetuar la desigualtat. Per revertir aquesta situació cal treballar per aconseguir la paritat de gènere en tots els àmbits de les nostres vides. Davant d’això, el Ple de l’Ajuntament de Solsona,  
ACORDS
Primer. Que l’Ajuntament contempli criteris de paritat de gènere a l’hora d’impulsar projectes culturals i programar activitats com xerrades, concerts, arts escèniques, cinema o exposicions. En aquest sentit, també cal tenir presents en aquest comput, aquells papers menys visibles com direcció, composició o dramatúrgia.
Segon. Que l’Ajuntament traslladi aquests criteris paritaris a aquells projectes i activitats als quals dóna suport.
Tercer. Que l’Ajuntament elabori i faci públic un informe anual sobre quants homes i dones participen en els projectes i les activitats culturals que programa i aquelles a les quals dóna suport.
Quart. Que l’Ajuntament estableixi una quota mínima per actes de rellevància social (festa major…).»
Sr. Alcalde
Bé, no sé si algú té alguna cosa a dir. Ja li vaig comentar al regidor de la CUP que ho veia una mica complicat com podíem fer el còmput i que podia portar molta feina, ell em va suggerir una manera de fer-ho i que, bé entenem que la Moció en ella mateixa és positiva i que podem començar a treballar en aquest sentit i que evidentment no sé si de manera immediata, com a mínim potser si començar per Festa Major i començar per alguna cosa i veure com ho lliguem pel que fa a l'ajuntament, que sigui una manera fàcil de comptabilitzar això, no? Per tant nosaltres votarem a favor.
Sr. Barbens.
Bé el nostre vot també serà favorable, coincidim plenament en la finalitat tot i que no estem molt d'acord amb les polítiques de quotes però entenem que per aconseguir segons quines finalitats a vegades ens hem d'aplicar mesures de discriminació positiva per aconseguir-les per la qual cosa estem d'acord.
Sr. Alcalde
Bé, doncs passaríem a votar aquest punt. Vots favorables?
Sr. Campos
Queda aprovada la Moció per la unanimitat dels regidors presents. 
12.
Moció d’adhesió de l’Ajuntament de Solsona a la «xarxa de memòria i de prevenció del Feixisme. Mai Més
Sr. Alcalde
El següent punt de l'ordre del dia és una Moció d'adhesió de l'Ajuntament de Solsona a la Xarxa de memòria i de prevenció del Feixisme; Mai més. 
Això bàsicament és un conjunt de ciutats que s'ajunten per dur a terme la xarxa en la qual fan aquest tipus de col·laboracions per tal de recuperar la memòria i que no tornin a passar fets com els que van passar durant la segona guerra mundial. No llegiré la totalitat de la proposta de Moció, tot i que podria ser molt entenedora, però passem a la part dispositiva que és més curta.
«Doncs per tot això l'Ajuntament de Solsona acorda: 
ACORDA
Primer. Adherir-se a la Xarxa “Mai Més”, per a participar conjuntament amb l’Amical en la tasca de sensibilització i divulgació i prevenció del feixisme, i amb la recerca històrica dels deportats i deportades de la localitat i amb la implicació amb altres entitats culturals i cíviques i especialment amb el/els Centres de Secundària de la ciutat,  definir i realitzar conjuntament un programa d’activitats que faci de la nostra societat una societat més justa, solidària, tolerant i lliure de feixisme.
Segon. Signar un conveni de col·laboració  amb l’Amical de Mauthausen i altres camps per a  l’impuls i desenvolupament de les activitats de la Xarxa Mai Més i del Projecte Mauthausen/Buchenwald.
Tercer. Comunicar aquest acord a l’Amical de Mauthausen i altres camps.»
Sr. Campos
Queda aprovada la Moció per la unanimitat dels regidors presents. 
13.
Moció d’adhesió de l’Ajuntament de Solsona a la campanya «Fem-nos lliures» impulsada pel grup de gèneres del Casal Popular Fura
Sr. Alcalde
Passaríem al punt numero 13, que és una altra moció, que diu Moció d'adhesió de l'Ajuntament de Solsona a la Campanya fem-nos lliures, impulsada pel grup de gèneres del Casal Popular la Fura. Si la regidora de polítiques d'Igualtat vol fer la lectura, o explicar una mica en què consisteix.
Sra. Valderrama
Si, des del grup de gèneres, ens han presentat una moció, que diu així:
«L'elaboració de la campanya sorgeix de la iniciativa del Grup de Gèneres del Casal Popular la Fura amb la intenció de fer un treball social entorn de les agressions per motiu de gènere o orientació sexual.
Té com a objectiu sensibilitzar i formar la població per aconseguir espais on es garanteixi el respecte i la convivència de totes les persones i on ens puguem relacionar de manera segura, consentida, lliure i horitzontal. Així doncs, la tasca preventiva té molt pes en aquesta campanya perquè només treballant des de l'arrel del problema podem aconseguir erradicar-lo.
Davant la presentació d'aquesta campanya, el Ple de l'Ajuntament de Solsona,
ACORDS
Primer. Que l'Ajuntament de Solsona dóna suport i s'adhereix a la campanya "FEM-NOS LLIURES" (document adjunt).
Segon. Que en tots els actes d'oci nocturn duts a terme en espais públics (concerts, festes populars...), especialment aquells que incloguin el col·lectiu juvenil, l'Ajuntament es compromet a:
a) Comunicar al Grup de Gèneres de l'existència de l'acte.
b) Facilitar-li la penja de cartells de prevenció en l'espai cedit.
c) Habilitar un espai (Punt Lila) on hi haurà persones o col·lectius formats i adherits a la campanya per tal d'assessorar i donar resposta a les persones que hi acudeixin. Anirà a càrrec del Grup de Gèneres quan calgui.
d) Suggerir a les entitats organitzadores dels esdeveniments que es coordinin amb el Grup de Gèneres per rebre una formació sobre el protocol que adjuntem.
Tercer. Que s'autoritzi a penjar cartells permanents en les instal·lacions públiques (centre cívic, camp de futbol, poliesportiu, piscines municipals...).»
Sr. Alcalde
Molt bé, no sé si algú té res més a dir? Per tant passem a votar aquest punt. Vots favorables?
Sr. Campos
Queda aprovada la Moció per la unanimitat dels regidors presents. 
14.
Informes d’intervenció
Sr. Alcalde
Passarem al punt numero 14 que és un punt que no es vota, simplement s'informa, que és el d'Informes d'Intervenció. En el qual hi ha l'informe de morositat del quart trimestre de l'any 2017, l'informe d'execució del quart trimestre del 2017 i l'informe del període mitjà de pagament del quart trimestre del 2017. Si el regidor d'Hisenda vol fer el favor explicant-se una mica com està això.
Sr. Xandri
Si, l'informe de tresoreria del quart trimestre del 2017 és el següent:
«Informe de morositat del 4t. Trimestre de 2017
Informe previst als articles 4.3 i 5.4 de la Llei 15/2010, de 5 de juliol, de modificació de la Llei sobre mesures de lluita contra la morositat en les operacions.
TERMINIS DE PAGAMENT PREVISTOS A LA LLEI 15/2010
A partir de l’1 de gener de 2013…………………………………………….……..30 dies
	
	Nombre
	Import
	%

	Pagaments realitzats durant el trimestre dins el termini legal
	821
	698.107,18 €
	90,38 %

	Resta de pagaments
	15
	74.343,48 €
	9,62 %

	Pagaments totals durant el trimestre
	836
	772.450,66 €
	100,00 %

	Obligacions pendents en les quals s’estigui incomplint el termini legal a la data de tancament del trimestre natural
	6
	971,21 €
	

	Factures que al final del trimestre hagin transcorregut més de tres mesos des de la seva anotació en el registre de factures i no s’hagi reconegut l’obligació
	0
	0,00 €
	

	Factures pendents de pagament al final del període que estan dins el període legal de pagament
	538
	899.422,40 €
	


Informe d’execució del pressupost del 4rt. Trimestre del 2017
IDENTIFICACIÓ
1. Òrgan al qual s’adreça: Alcalde de la corporació
2. Caràcter: preceptiu
3. Títol: informe de subministrament d’informació trimestral
ANTECEDENTS
L’Ordre HAP/2105/2012, d’1 d’octubre, per la qual es desenvolupen les obligacions de subministrament d’informació que preveu la Llei Orgànica 2/2012, de 27 d’abril, d’estabilitat pressupostària, i sostenibilitat financera, determina les obligacions trimestrals de subministrament indicant que abans de l’últim dia del mes següent a la finalització de cada trimestre de l’any s’ha de trametre la informació que es relaciona a l’article 16 de la mateixa Ordre.
FONAMENTS DE DRET
· Ordre Ministerial HAP/2015/2012, d’1 d’octubre, per la qual es desenvolupen les obligacions de subministrament d’informació previstes en la LOEPSF(OM).
· Llei Orgànica 2/2012, de 27 d’abril, d’estabilitat pressupostària i Sostenibilitat Financera (LOEPSF).
· Llei 15/2010, de 5 de juliol, de modificació de la Llei 3/2004, de 29 de desembre, per la qual s’estableixen mesures de lluita contra la morositat de les operacions comercials.
INFORME
L’article 16 de l’Ordre HAP 2015/2012, d’1 d’octubre, per la qual es desenvolupen les obligacions de subministrament d’informació previstes en la Llei Orgànica 2/2012, de 27 d’abril, d’Estabilitat pressupostària i sostenibilitat financera estableix que abans de l’últim dia del mes següent a la finalització del trimestre caldrà trametre informació relativa:
· a l’actualització i grau d’execució del pressupost així com la previsió de la seva execució fins a la finalització de l’exercici,
· a les obligacions de tercers vençudes, líquides, exigibles, no imputades a pressupost,
· a la informació trimestral relativa a informar en relació a les despeses pendents de pagar
· a la situació dels compromisos de despesa plurianual i a l’execució de l’annex d’inversions i el seu finançament
· a l’actualització del pla de tresoreria
· a la informació que permeti relacionar el saldo resultat dels ingressos i despeses del pressupost amb la capacitat o necessitat de finançament,
· a l’actualització de l’informe de la intervenció del compliment de l’objectiu d’estabilitat, de la regla de la despesa i del límit del deute.
· a la plantilla de personal.
Per la qual cosa, emeto el següent informe:
Personal
En data 31/12/2017 l’Ajuntament de Solsona, té una plantilla de personal de 119 persones els quals es troben dividits en els següents sectors:
	Sector
	Número d’efectius

	Administració general i resta de sectors 
	86

	Policia Local
	13

	Escola de Música
	20


L’execució en les despeses de personal, en terme acumulats i fins al 31/12/2017 és la que consta a l’expedient. Aquest import inclou les retribucions bàsiques, les complementàries, els incentius al rendiment, el fons social i la Seguretat Social.
L’evolució per aquest trimestre, en els efectius de personal, han variat d’acord amb els informes mensuals de recursos humans.
Indicadors pressupostaris
1. El grau d’execució del pressupost d’ingressos i despeses, en termes acumulats, del quart trimestre és el que consta a la documentació adjunta.
Sobre la realització dels cobraments/pagaments, és a dir, el grau de realització dels mateixos, en termes totals i per aquest període, determina un nivell de cobrament i pagament satisfactori i s’ajusten als drets reconeguts nets i obligacions reconegudes netes, respectivament, del mateix període.
L’ajuntament no té despeses pendents d’aplicar. La previsió del romanent de tresoreria per a despeses generals a la fi del quart trimestre és el que es resumeix a la documentació.
2. En relació a la situació dels compromisos de despeses plurianuals i a l’execució de l’annex d’inversions i el seu corresponent finançament s’informa que l’ajuntament té en curs els projectes d’inversió.
3. Pel que fa al pla de tresoreria, els fons líquids a final del quart trimestre són de  3.448.759,19€.
Indicadors comptabilitat nacional
Sobre l’objectiu d’estabilitat pressupostària, compliment de la regla de la despesa i límit del deute viu:
S’ha informat el compliment de l’Estabilitat pressupostària, de la Regla de la despesa i nivell de deute.
CONCLUSIONS
L’Ajuntament compleix en el quart trimestre de 2017 amb els objectius d’Estabilitat pressupostària, Regla de la despesa i nivell d’endeutament inferior al 75%.
S’informa favorablement sobre la previsió i execució del pressupost d’ingressos i despeses d’aquest quart trimestre.
Informe període mitjà de pagament del 4t. Trimestre de 2017
Informe previst a l’article 6 apartat 2 del Real Decret 635/2014, de 25 de juliol, que obliga a les corporacions locals a enviar, al Ministeri d’Hisenda i Administracions Públiques, la informació corresponent al període mitjà de pagament a proveïdors corresponent al trimestre anterior,
TERMINIS DE PAGAMENT PREVISTOS A LA LLEI 15/2010
A partir de l’1 de gener de 2013…………………………………………….……..30 dies
El número de dies de pagament es compten: Els trenta dies posteriors a la data d’entrada de la factura en el registre comptable de factures, o des de l’aprovació de la certificació mensual d’obra, segons correspongui, fins la data de pagament material per part de l’Administració. 
El període mitjà de pagament pot ser un valor negatiu si l’Administració paga abans de que hagin passat trenta dies naturals des de la presentació de les factures o certificacions d’obra.
	PMP
	

	Rati operacions pagades
	-4,95

	Import dels pagaments realitzats
	722.491,72 €

	Rati operacions pendents
	-16,46

	Import dels pagaments pendents
	946.025,62 €

	Període mig de pagament global
	-11,47


15.
Declaració del Ajuntament de Solsona davant dels darrers fets repressius que està patint el poble Català
Sr. Alcalde
Passaríem al següent punt de l'ordre del dia, que és el punt numero 15 que és aquest que hem incorporat amb caràcter d'urgència, que és la Declaració de l'Ajuntament de Solsona davant dels darrers fets repressius que està patint el poble Català. Ja hem dit que és una declaració que intenta donar resposta d'alguna manera a aquests fets, creiem que l'Ajuntament no podia quedar impassible tenint ple avui, que això és el que ha passat aquest cap de setmana. No hem tingut prou temps per poder consensuar suficientment tota l'extensió de la Moció però en qualsevol cas crec que tots estem d'acord, més enllà de la part expositiva, si en la part dispositiva, jo llegiré la part dispositiva com hem fet fins ara, la part dispositiva diu així:
«Davant d'això els representants de l'Ajuntament de Solsona i a través d'aquesta declaració, volem:
1. Declarar el rebuig absolut d'aquest ajuntament a l'onada repressiva contra els catalans i catalanes que està protagonitzant el Govern Espanyol acompanyats del poder judicial i policial de l'estat i que suposa una vulneració de tots els drets ciutadans i polítics de Catalunya.
2. Demanar que s'aturi la repressió i l'actual deriva judicial i policial de l'estat contra el poble de Catalunya i els seus representants legítims escollits democràticament.
3. Sol·licitar l'empara a la Unió Europea i que aquesta actuï per tal d'aturar aquesta vulneració de drets civils, polítics i humans del poble de Catalunya i del respecte als seus representants polítics injustament perseguits, empresonats i exiliats.
4. Manifestar que l'Ajuntament de Solsona es reserva el dret d'emprendre les accions legals oportunes per defensar el dret de la ciutadania, el respecte a les institucions, administracions catalanes i als seus representants polítics.»
No sé si algú té alguna observació a fer?
Sr. Barbens
Volíem demanar si era possible votar de manera diferenciada l'exposició de motius i els acords.
Sr. Alcalde
És que la part expositiva no es vota mai, només es vota la part dispositiva.
Sr. Barbens
Doncs per la següent decisió, nosaltres ens abstindrem per tres motius que volia explicar i vull que quedin molt clars de cara a la ciutadania.
En primer lloc perquè entenem que és una rebaixa de les declaracions institucionals consensuades per les entitats municipalistes i per les entitats sobiranistes que ho varen impulsar, sobretot l'AMI i l'ACM, i que nosaltres veiem que davant d'uns fets tan greus que van passar el passat divendres no calia modificar ni una coma, sinó que encara es podia agreujar el sentiment amb alguna cosa mes que nosaltres també hi coincidim.
A la vista dels fets que van passar ahir, encara trobem més greu la situació.
També ens abstindrem per la forma en la qual s'ha portat aquest tema, i no hi estem gens d'acord, perquè rebem ahir una comunicació de l'alcalde dient que s'entrava això per parlar-ho i per aprovar-ho, sense que ho signes l'alcalde i sense consensuar-ho amb els portaveus dels grups. A nosaltres no ens va agradar aquesta forma, avui al matí hem rebut una primera proposta, i al cap de mitja hora ens ha dit que estava equivocada, i fa una hora hem pogut tenir una reunió tots plegats.
Veiem el desacord que hi havia entre el text inicial, que era el text aprovat per l'AMI i per l'ACM i que vam llegir el divendres a la plaça, amb una nova proposta que semblava voler introduir el PSC, s'ha decidit que finalment es retirava aquest punt de l'ordre del dia, que no s'aprovaria ni se signaria per part dels portaveus, que no hi hauria cap tipus d'aprovació, jo m'he compromès a venir 10 minuts abans aquí perquè si hi havia algun canvi que es pogués comunicar i ho poguéssim parlar, però ha sigut un minut abans del ple quan s'ha comunicat que finalment entrava això i no entenem per què s'ha optat per aquesta declaració, en lloc d'aprovar la inicial.
I finalment no ho votem a favor perquè no es pot llegir una cosa en plaça publica, en aquest cas ho va fer el Lluís-Xavier, no es pot llegir una manifestació publica en una plaça dient una cosa, i després aquí a les institucions aprovar-ne una altra a la baixa. Ens sap molt de greu però ens abstindrem i sí que volem manifestar que estem plenament d'acord amb el que es va llegir el divendres a la plaça i no rebaixarem ni una coma del que es va dir.
Sr. Garcia
Per part nostra, votarem en contra, evidentment tothom pot entendre que amb el fons ja estaríem d'acord, però pensem que políticament els moments que ens toca viure, són moments per ser clars i dir les coses com les pensem i defensar-les com creiem que són, avui mes que mai pensem que hagués estat important llegir la part dispositiva perquè, al final s'ha de ser clar, i s'ha de recordar que tenim gent a la presó, i que tenim gent exiliada. M'agradaria llegir les coses que han canviat, les coses que teníem en una primera versió, no sé si la gent ho entén, hi ha una primera versió, hi ha una segona versió on s'ha rebaixat el to, i justament pensem que eren les coses importants que calia dir. 
Cal assenyalar la gent que esclafa la voluntat popular empresonant injustament els nostres legítims representants públics, tots ells gent de pau, aquesta gent són el govern de Mariano Rajoy i el bloc del 155. Cal repetir que defensarem sempre la voluntat del poble, i quina és la voluntat del poble? El mandat de l'1 d'octubre i les eleccions imposades del 21 d'octubre. Cal explicar, que és una causa general contra independentisme, una autèntica cacera de bruixes, feroç, salvatge sense mesura, cal ser clar i dir que són inquisidors i botxins, cal no oblidar els nostres presos, Carme Forcadell, Oriol Jonqueres, Raul Romeva, Jordi Turull, Josep Rull, Joaquim Forn, Dolors Bassa, Jordi Cuixart, Jordi Sánchez, cal no oblidar els nostres exiliats, el president Puigdemont, Clara Ponsatí, Antoni Comin, Lluís Puig, Meritxell Serret, Marta Rovira, Anna Gabriel.
Pel que fa a la part dispositiva ja hem dit que podríem estar-hi d'acord, en aquests tres o quatre punts estem d'acord, però pensem que calia també dir que l'Ajuntament de Solsona es compromet a defensar la república que va sorgir del referèndum legítim de l'1 d'octubre i que l'ajuntament de Solsona se solidaritza amb els presos polítics i amb els seus familiars.
Sr. Alcalde
Bé. Com ja s'han dit aquestes coses em sembla que s'han d'explicar, perquè si no, no s'entendrà el que ha passat aquí, en primer lloc constatar que em dol a l'ànima, que una moció que em semblava, i per això s'havia plantejat, que tenia el suport de tots els grups polítics, doncs per això volíem fer una declaració institucional, ens semblava que tots ens podíem posar d'acord, de fet en els quatre punts que constitueixen la part dispositiva de l'acord, estem tots d'acord, curiosament és el que es vota realment estem tots d'acord, però bé en qualsevol cas jo veig que a l'Ajuntament de Cardona aprova una Moció, i va ser la transcripció d'aquesta declaració perquè la puguem també aprovar nosaltres que hauria estat bé que hagués sortit un acord unànime de tot el ple dient que estem en contra d'aquesta manera de fer política, utilitzar els jutges per donar suport als nostres represaliats, a la gent que està a l'exili, i per tant en aquest cas, nosaltres enteníem que era un acord que podíem avenir-nos, s'havien entès tots els grups a altres municipis, enteníem que aquí també ho podíem fer. I de fet aquesta és la proposta que jo li plantejo, que és una proposta que fa el govern, el conjunt del ple, que li plantejo a la regidora del PSC perquè ho puguem tirar endavant. Aquest matí, quan jo demano que us envií aquesta moció, que és la que s'havia aprovat, per exemple, a l'Ajuntament de Cardona, doncs vàrem demanar al secretari, perquè ell havia estat a Cardona, i per tant ens ho pot passar i ens estalviem de transcriure-ho. 
El que arriba és una moció diferent i que jo no havia parlat amb la regidora del PSC. Pel que fa a la part expositiva, en la que jo personalment, estic convençut que tots els regidors d'Esquerra Republicana hi podem coincidir el 100%. En cap cas, no era la que havíem parlat i per això quan ens n'adonem us enviem la versió que és realment efectiva que s'havia aprovat en una altra junta.
Com que entenc que aquest era l'esperit inicial de la moció, per tant tots podem anar a més, però en qualsevol cas ens sembla que amb això sí que podem estar tots d'acord i és important que tots manifestem aquest acord, és a dir que estem en contra de la repressió, estem en contra d'aquesta manera de fer les coses, per tant plantegem una declaració institucional en la qual tots estiguem d'acord. La meva sorpresa és la de veure que els grups no ho entenen d'aquesta manera, i que per tant ens entren a discutir que si la part expositiva hi havia una frase que, en la proposta original no hi era, que si la proposta de l'ACM o de l'AMI, doncs deia no sé què. Al final el que estem votant són els 4 punts, que em sembla que hi estem d'acord, pel que fa als dos punts que volia afegir la CUP, a mi em semblen perfectes, a mi en l'àmbit personal, però també estic segur que com a grup ens semblarien bé, el que passa que és una altra proposta, que no està dins d'aquesta, en tot cas la CUP podria presentar la seva proposta, però en qualsevol cas nosaltres plantegem aquesta, i no entenem que es voti en contra d'això. 
Bé, no compartim la visió que té l'oposició d'això en absolut. Em sorprèn. Jo crec que serà la primera vegada en aquest ajuntament que es rebutja d'una manera tan taxativa un acord, quan la part dispositiva, estem tots d'acord, només perquè hi ha un desacord en la part expositiva, que no és un desacord, sinó que senzillament, estic segur que tot el que es diu aquí estem d'acord, el que passa és que alguns voldrien afegir alguna cosa més, però que estem d'acord amb tot el que es diu, per tant, sorpresa i em sap greu, que en un moment tan transcendent com aquest no siguem capaços de trobar una entesa, Creiem que aquest ajuntament avui havia de dir alguna cosa al voltant de tot això que ha passat aquests dies i per això jo no he tingut més temps de poder-ho discutir més però en qualsevol cas ens semblava que avui això havia d'anar al ple, tenint ple com teníem avui.
Sr. Barbens
Molt breument, els tres grups d'aquesta sala que estan a favor de fer efectiva la república d'aquests tres, n'hi ha dos que no votaran a favor, per tant alguna cosa no s'ha fet bé. Vull dir, no tota la responsabilitat potser és dels grups de l'oposició sinó que en aquest cas potser és del govern, i en segon lloc, ja és una cosa formal també, en la reunió de fa una hora hem dit que això no entrava, ara un minut abans del ple em proposes tirar endavant, quan havíem dit que com que no hi ha un acord de tots, ho deixem per un altre moment. Anem tard, perquè això s'havia de fer divendres, per la qual cosa, no entenem per què un minut abans del ple es tira endavant això quan s'havia dit que es treia de l'ordre del dia. No pots pretendre que estiguem molt conformes tant en el fons com en la forma.
Sr. Alcalde
Escolteu, una hora abans del ple hem quedat que en parlaríem abans del ple, hem quedat així. Vosaltres us heu quedat sorpresos però jo també m'he queda molt sorprès, m'he quedat molt sorprès de veure que no érem capaços de posar-nos d'acord amb això, quan en el fons estem d'acord.
Sr. Barbens
David, hem dit 10 minuts abans aquí, jo he vingut deu minuts i li pregunto a la regidora del PSC si hi ha hagut algun canvi i em diu que no. I arribes tu un minut abans del ple i em dius que sí que entra, no sé si ella ho sabia o no, però no són maneres.
Sra. Valderrama
Si però en aquest cas, crec que t'ho havia de dir l'Alcalde. Que no passa res, però aquesta declaració en principi jo no la interpretava com un tema de política, no es tracta d'independència, per a mi, aquesta declaració jo la interpretava com a democràcia, a mi també m'ha sorprès.
Sr. Barbens
El que us ha sorprès és la votació? Però si ho hem dit a la reunió.
Sra. Valderrama
Si, doncs per això mateix. Jo penso que des de les institucions alguna cosa hem de fer, és un exercici de responsabilitat.
Sr. Garcia
Si em permeteu, jo crec David que en explicar-ho t'has embolicat, i no s'ha entès massa, jo no ho he entès, llavors si jo no ho he entès, jo ho vull explicar d'una altra manera. Hi havia dos possibilitats, presentar una moció dient tot això que havíem dit nosaltres a la qual votaríem a favor, ERC, Convergència i nosaltres, i hi havia una altra opció que era presentar aquesta altra moció rebaixada, que imagino que votaran a favor, ERC i PSC. Hi havia aquestes dues opcions, i llavors l'ajuntament, l'alcalde, el govern ha triat una de les opcions que era presentar una moció rebaixada perquè votes el PSC. Nosaltres no la votarem perquè pensem que en aquest moment cal ser clars, pel bé de la democràcia. L'objectiu segur que és el mateix, el que passa que l'estratègia és diferent, nosaltres pensem que l'estratègia que cal seguir ara, és ser clars, denunciar les coses pel seu nom, senyalar les coses i mullar-se, perquè al final si no et mulles, estàs com entre dues aigües. Hi Havia aquestes dues opcions, el senyor alcalde ha triat una opció, i nosaltres votem en contra, Convergència s'absté, cap problema. Si hagués triat l'altra opció, hauria tingut unes altres conseqüències. Qui ha triat de presentar aquesta segona opció rebaixada ha estat el senyor alcalde, cap problema, però ho ha triat vostè. No vulgui canviar les coses.
Sr. Alcalde
Ho ha triat el govern, que és qui fa la proposta, i és una proposta original que nosaltres plantegem i diem, escolta tenim aquesta proposta, i el que no entenem és que si esteu d'acord amb la part dispositiva, després digueu que no voteu a favor.
Sr. Barbens
Jo el que no entenc és que prefereixi el consens del PSC, que el consens amb les altres dues forces sobiranistes.
Sra. Valderrama
És que no ho hagués estat un consens real, per parlar de consens aquest era dels 4 grups. Igualment no hi havia dues opcions. Hi havia una, que era la proposta que es feia, la proposta que ha entrat erròniament. És que en el fons no hi havia dues opcions.
Sr. Alcalde
No, no és la moció de l'ACM, perquè en aquesta moció la part dispositiva no existeix.
Sr. Garcia
És una moció que varem llegim a la plaça fa tres dies, vàrem llegir una cosa aquí a baix fa tres dies, públicament, que tothom va aplaudir.
Sr. Alcalde
La part dispositiva no hi és, en aquesta moció.
Sr. Garcia
Vam llegir una cosa i avui llegim una altra cosa.
Sr. Alcalde
Que diu el mateix que deia la moció, no va en contra del que es va llegir a la plaça, no fotem, és que si no sembla que es vol dir una altra cosa del que es va dir a la plaça.
Sr. Garcia
Però es matisa molt a la baixa.
Sr. Alcalde
No, es matisa.
Sr. Garcia
S'obvien coses.
Sra. Valderrama
És una declaració contra el 155 i la repressió.
Al final l'únic que es feia era, com a Cardona van presentar això igual que molts ajuntaments també socialistes que ho han presentat, i s'ha aprovat.
Sr. Alcalde
Sincerament, la bondat d'això és de què siguem capaços de sumar forces polítiques contra la repressió que està fent l'estat, si això no sou capaços de veure-ho o no ho voleu veure, o no us interessa veure-ho, això és una altra cosa, per tant cadascú que faci el que vulgui, però a mi em semblava que l'interès de país en aquests moments passa també perquè en la lluita contra la repressió sumem el màxim d'esforços.
Sr. Garcia
Senyor alcalde això mateix ho hauria pogut dir si la regidora hagués votat en contra, li hauria pogut fer el mateix discurs que a nosaltres, dient-li que el més important aquí és sumar, per contra ens dona el discurs a nosaltres.
Sr. Alcalde
La primera proposta que vaig presentar, és la que li vaig plantejar a ella.
Sra. Valderrama.
Una declaració institucional s'ha de consensuar.
Sr. Alcalde
Per això m'ha sorprès
Sr. Alcalde
Presentem la declaració aquest matí i l'enviem, ens sorprèn que no la veieu. Creiem que tots estem d'acord amb el que diu aquesta declaració, i creiem que podríem fer aquesta declaració institucional, però també em semblava que no podia marxar d'aquest ple fen veure que aquí no ha passat res aquest cap de setmana, i que no som capaços de votar una proposta que denunciï el que aquesta passant a Espanya i Catalunya.
Sr. Garcia
I precisament per al que ha passat aquest cap de setmana, que és posterior a aquesta declaració, potser rebaixar-la no és el moment idoni per fer-ho, sinó potser fins i tot ampliar les condemnes i el rebuig al qual està passant.
Sr. Alcalde
En qualsevol cas, ja hi haurà més declaracions.
Sra. Alarcón
Jo abans d'acabar sí que voldria fer un comentari, una reflexió, potser sí que en el fons estem tots d'acord en la part que s'acorda, si és així, no entenc massa la controvèrsia, perquè si tant el grup del PDeCAT, com el grup de la CUP i estan d'acord, per on plora la criatura?
Sr. Garcia
El grup de la CUP voldria afegir dos punts, i llegir tot els altres. Si llegim el que posava originalment i s'afegeixen 2 punts, votarem a favor.
Sra. Alarcón
Perquè no ho fem més bé, si ara estem d'acord tots amb això, s'aprova, i després s'entra en una altra.
Sr. Garcia
És que no hi estem d'acord, no estem d'acord a com s'està dient, al que s'està amagant i el que s'està deixant de dir. Serà molt fàcil això, perquè publicarem les dues versions, i que la gent vegi el que s'ha esborrat, i ja està.
Sr. Alcalde
El problema és que també faltarem a la veritat, perquè vosaltres sabeu, que la segona versió és la que jo havia negociat amb la Yasmina, jo la primera versió no l'he vist fins avui, l'he vist quan ja s'havia enviat. Per tant, jo no estic en desacord amb la primera versió.
Sra. Alarcón
És molt lleig.
Sr. Alcalde
Jo ja estic d'acord amb la primera versió, però el problema és que jo no l'havia vist aquesta primera versió, jo he vist la segona, i quan jo acordo amb la regidora socialista que plantejarem això al ple, com que jo tinc paraula, això és el que va al ple, i punt.
Sr. Barbens
Però em sembla que s'havia quedat d'esperar i entre tots veure si arribàvem a un acord i no presentar-lo al ple, i fer la declaració un altre dia amb un acord consensuat.
Sr. Alcalde
Som a temps de fer-ho. Si això és el problema, jo creia que avui havíem de dir alguna cosa, si som capaços d'arribar a un acord, doncs ho podem retirar, no passa res.
Sra. Alarcón
Retirem i ja està.
Sr. Alcalde
Retirem, i ja ens posarem d'acord, espero.
Sr. Garcia
Nosaltres el que no farem és rebaixar la part expositiva.
Sra. Alarcón
És que no es tracta de rebaixar, es tracta d'estar d'acord amb uns acords, que em sembla que d'entrada i estem tots d'acord.
Sr. Garcia
Creiem que és important tot el que s'explica.
Sra. Alarcón
Doncs ja està. 
Sr. Garcia
I el senyor alcalde també ho creu que és important.
Sra. Alarcón
És clar, tots ho creiem. Doncs ja està, perfecte.
Sr. Alcalde
Llavors la retirem?
Sra. Valderrama
Llavors ho consensuem.
Sr. Alcalde
Si, mirarem de consensuar-ho, el que passa que ja serà una altra cosa, perquè tal com estan les coses últimament, hi haurà més coses a dir.
Sr. Garcia
És que ara com ara ja és una altra cosa.
Sr. Alcalde
No és el mateix dissabte que avui, i també és veritat això. Bé doncs si us sembla bé, la retirem, és millor que hi hagi consens i per tant mirem si som capaços d'aconseguir-ho. 
Doncs molt bé, retirem aquest punt de l'ordre del dia. 
16.
Informes i resolucions
Sr. Alcalde
Passaríem al penúltim punt de l'ordre del dia, que és el d'Informes i Resolucions. Si el regidor de medi ambient i participació vol dir alguna cosa.
Sr. Carralero
Si, molt breument, pel que fa a l'àrea de medi ambient, informar-vos que finalment s'ha pogut posar en funcionament el punt de càrrega per a vehicles elèctrics, que s'ha instal·lat al pàrquing de davant de la Catedral, bé és un punt de càrrega que creiem que era important per Solsona perquè ja sortia en el mapa de tota la xarxa de punts elèctrics que hi ha concretament a tot el món, ha estat donat d'alta a la xarxa i per tant creiem que això és important i és el nostre petit gra de sorra per contribuir en el tema del medi ambient. Pel que fa a parcs i jardins, a finals de gener vàrem tenir la visita del tècnic que ens assessora en tot el tema, el Josep Selga simplement ens va donar pautes pel tema del manteniment del qual és tot l'arbrat de la ciutat. Dir-vos també que tenim previst instal·lar un parc infantil a la plaça del Turó de Sant Magí, a vora del camp de futbol, és una zona de la ciutat que té un dèficit en instal·lacions en aquest sentit, i és una demanada que ens han fet els veïns a través de les visites que fem als barris. 
Pel que fa a participació, simplement comentar-vos, com hem dit abans, es va dur a terme el procés participatiu per escollir el nom de la plaça polivalent. Pel que fa al reglament de participació també comentar-vos que es va fer l'aprovació provisional, això a passat a exposició publica, i un cop ha vençut el plac si no hi ha hagut cap al·legació, automàticament queda aprovat definitivament.
Sr. Campos
És així.
Sr. Carralero
Llavors també dir-vos que hem donat inici al procés participatiu pel que fa als pressupostos de l'any vinent. Hem fet una valoració del sistema que vàrem fer servir l'any passat, en general creiem, pels comentaris que ens han arribat que va funcionar prou bé, sempre s'han de polir coses, que les polirem, i bé, ja us anirem tenint al corrent, farem servir el mateix sistema, sí que variarem per exemple a proposta que ens va fer la CUP d'introduir la possibilitat que la gent via correu electrònic es fessin arribar també les propostes que creguin convenients.
A part del grup de treball, el termini de temps l'ampliarem, perquè la gent tingui més temps per fer-nos arribar el que creguin convenient, i comentar-vos també que les sessions de participació que hi haurà, seran 5, aquest any n'afegim una de nova, que serà una visita de camp simplement, en el que un cop hagin enviat totes les propostes si hi ha algú del grup de treball que té algun dubte s'anirà in situ per fer-ho. I això seria tot.
Sr. Alcalde
Molt bé, la regidora d'urbanisme i serveis.
Sra. Barrera
Durant els mesos de febrer i març, s'han enllestit les obres de la placeta de l'edifici Àries, precisament avui s'han acabat els treballs de les places com la pintura d'aparcaments. S'està treballant en el projecte del pàrquing d'autocaravanes i d'ampliació del camí del cementiri, també s'està realitzant les obres del carrer Sant Miquel, esperem, finalitzar ven aviat. Informar que actualment s'està treballant amb els serveis, ja s'han finalitzat tots els treballs d'excavació arqueològica i que precisament avui ha passat l'expedient per la comissió de patrimoni de la Generalitat. S'han iniciat els treballs de neteja i enregistrament de la xarxa de clavegueram, s'han començat aquests treballs per la urbanització de Cal Llarg.
També es continuen els treballs de substitució de la canonada i de fonts Caldes, que en aquesta obra hi ha un petit endarreriment a causa de les condicions climatològiques, aquest any ha nevat molt més que altres anys.
Pròximament s'adjudicarà l'obra de rehabilitació d'un dels dipòsits de Rotxes, dels quals ja s'han demanat els pressupostos i per últim, com ja deureu saber, s'han enllestit les obres de remodelació de l'edifici de la Mare de la Font que des de serveis tècnics també se n'ha fet un seguiment.
Sr. Alcalde
Regidor d'Esports i Hisenda.
Sr. Xandri
Quant a Hisenda, ja s'ha tancat l'exercici 2017 s'ha presentat la liquidació del pressupost, s'ha firmat ja el préstec de 4oo.ooo€, amb el BBVA, que era l'oferta més avantatjosa.
Respecte a Administració hem trobat ja una solució definitiva i comencem ja les reformes dels lavabos de la Sala Polivalent, que cada vegada que hi havia un concert s'hi havia de fer una inversió important en reformes. S'ha començat ja la segona fase del Teatre quant a calefacció i aire. 
Es fa un seguiment també pel que fa a la prevenció laboral, aquesta vegada el seguiment l'estem fent amb les dependències de la policia municipal, el pavelló, el casal i el cementiri, en el qual es fan diverses actuacions de protecció sobre els treballadors. I s'ha tancat ja definitivament, ja està en vigor i tot correcte, un lloc de treball que havíem parlat hi havia estat bastant polèmic, el del museu, ja està definitivament tancat amb funcionament i crec que amb satisfacció per les dues parts.
Quant a esports s'aprofita aquesta setmana, que el pavelló està tancat des del dijous fins al dilluns, per reformar el pavelló i tot l'equip de so que està al sostre i estava malmès, molts altaveus ja no funcionaven, i es ficarà alçat però a les parets, no al sostre. Després es fa una reforma de la pista, perquè hi ha diversos llocs, que hi ha forats una mica perillosos, i també aprofitarem per tapar-los ara, així amb quatre dies quedarà solucionat. Vàrem tenir una reunió per fer millores al tenis, algunes suggereixes que ens va fer el club de tenis Solsona per millorar el funcionament. S'ha començat també les millores del camp de futbol, s'hi està treballant, pel que fa als arbres, als seients, la teulada de la graderia, s'ha pintat el bar, s'ha començat la passarel·la, es pinta tot el mur d'entrada i s'han canviat dues portes de vestidors que estaven malmeses. S'ha fet un magatzem nou per al bar del pavelló i el bar del pavelló ja està completament acabat i s'estrenarà aquest mes d'abril si no hi ha res de nou. I diria que res més.
Sr. Alcalde
Regidora de Cultura
Sra. Alarcón
Si, respecte a la biblioteca explicar que en el programa Expliquem Llegint, actualment hi ha inscrites 34 famílies. Després explicar que s'han fet visites escolars, en dos vessants o modalitats, una és quan les escoles acudeixen a la biblioteca per fer una visita, i l'altra és quan la biblioteca es desplaça a l'escola per explicar temes relacionats amb el funcionament d'aquesta.
Després destacar les sessions Prelibri, del Bruno Munari que s'han fet també a la llar d'infants del Pi durant els mesos de febrer i de març. Explica'm un Conte, es continua fent en aquests moments, l'últim divendres de cada mes. 
Llavors durant la setmana santa, que encetem avui, es faran diversos tallers a la biblioteca basats en els llibres d'artista. D'alguna manera això és el resultat de la formació que es van fer durant les jornades del novembre passat, i ara es volen posar també a la pràctica.
S'ha celebrat també el mes de la poesia, amb la combinació i la continuació de la poesia als comerços, també amb una presentació del poemari Un Segon Fora el Dubte, Marta Pérez que a dins hi ha un dels poemes que parla del cementiri d'Olius, i també s'ha celebrat el dia mundial de la poesia, amb un recital poètic i musical que se sol fer cada any. 
S'ha fet un laboratori de lectura, junt amb la col·laboració de tres estudiants solsonines, del grau en mestre d'educació infantil de la facultat de ciències socials del campus de Manresa de la Ubic. I dins el marc del programa Accions Integradores resulta que aquests nois han de fer-ho en equipaments de la comunitat. Això respecte a biblioteca.
Explicar-vos que com és usual en l'àmbit cultural de la ciutat, aquest cap de setmana s'acollirà altra vegada en diumenge de pasqua el cant de les caramelles amb les entitats de l'esplai Rialler, l'Orfeó Nou de Solsona i també amb la música de la Cobla Juvenil, que esteu tots convidats a assistir-hi. Res més
Sr. Alcalde
Molt bé, la regidora de Governació i Educació.
Sra. Roca
Com ja ha comentat la regidora d'urbanisme, s'està pintant la nova zona de la plaça Àries, a petició dels veïns, es va consultar si ho veien adient i tothom ho valorava molt positivament, per tant, a partir de demà ja serà zona blava activa. Durant el mes d'abril, es confirmarà mitjançant nota de premsa, entrarà en funcionament la resta d'estacionaments i zones verdes, us recordo les que falten que són: la plaça Sant Isidre, la plaça Sant Pere, la plaça Rivera i la plaça Santa Llúcia. Actualment hi hauria Sant Joan i Sant Salvador en període de proves, però com que la valoració era positiva tirem endavant la resta d'obres. Durant aquest mes s'ha realitzat el concurs de dues places de la policia local i aviat en sabrem els resultats. Avui ha pres possessió definitiva del càrrec de caporal el nostre agent de policia Josep Garcia. Enhorabona. 
El dia 7 de març per primer cop vàrem fer la comissió de seguiment del mercat i la valoració és positiva. Pel que fa a educació pròximament es realitzarà la Fira d'Ensenyament a Manresa com cada any, i les dates són 9 al 13 d'abril. Aquest any per sant Jordi, com a novetat s'organitza el concurs il·lustrats, a diferència de l'any passat, per tant, esperem que hi hagi molts participants. El proper consell escolar municipal serà el pròxim 14 de maig, ja us explicarem com a anat. El pròxim 2 de juny es realitzarà per primera vegada a Solsona, si hi ha prou inscrits com funciona el sistema de Cambridge, l'advance que és el certificat de més nivell, a petició popular hem aconseguit que ens el vinguin a fer i esperem que hi hagi prou gent, la prova de nivell es farà com l'any passat i la gent de forma gratuïta poden presentar-se apuntant-se tant a l'ajuntament com a l'Agència, esperem que també hi hagi molta participació com l'any passat.
Sr. Alcalde
Regidora de Salut, Polítiques d'Igualtat i Joventut
Sra. Valderrama
Bé des de salut es va presentar la campanya de l'Alergicum a tota la ciutadania, dir-vos que continuem amb els tallers a les escoles però una de les novetats que hi haurà és la línia d'assessorament als establiments perquè tinguin els seus locals l'adequació al reglament del 1169/2011. També s'estan continuant amb els tallers de l'Alergicum, es va engegar amb un gran èxit de participació que va ser el primer taller de cuina vegana. Dir també que encara continua els tres tallers que van quedant oberts per inscripció, i el pròxim és el 17 d'abril, on es farà un taller d'esmorzar saludable. Dins el programa de salut consciència i moviment s'estan continuant els tallers, hi haurà el pròxim dia 28 d'abril si no recordo malament, el taller d'alimentació saludable. Des de joventut dir que el Consell Municipal d'Adolescents continua treballant, pròximament faran una exposició pels grups polítics per explicar com estan portant les comissions i quins són els treballs que han triat i quins estan portant a terme. Del tema del procés participatiu jove en general, s'està treballant en les propostes, que van estar més votades i una de les que està més avançada és la del tema de l'oficina jove. I en el tema d'Igualtat dir que m'alegro que ens hàgim adherit tots a la campanya de Fem-nos Lliures, la campanya es va presentar la mateixa setmana del 8 de març, vàrem fer un vermut musical, va haver-hi gent, el que passa que el temps no acompanyava gaire, va ser força positiu. Llavors el 8 de març es van fer els tallers de lideratge i autoestima que va ser a càrrega de la Herminia Gomà, i a la tarda la mateixa senyora va presentar el seu llibre.
Sr. Alcalde
El regidor de promoció econòmica havia preparat també un seguit de coses per explicar, m'he les ha passat perquè les expliques jo però és que ell les té tan resumides que sap el que vol explicar, i prefereixo que us ho expliqui ell o que us ho envií perquè jo hi haurà coses que les explicaré molt breument i per tant, si us sembla bé, passaríem al últim punt de l'ordre del dia.
17.
Precs i preguntes
Sr. Barbens
Bé, al passat ple, ens va dir que es faria un balanç del compliment del pla de mandat, com està el tema.
Sr. Alcalde
Si, el rebreu aquesta setmana l'informe. M'hauria agradat presentar-lo avui aquí, però amb els merders que hi ha hagut aquesta setmana no l'he pogut acabar de tenir a punt, li vull acabar de donar una última ullada.
Sr. Barbens
Algunes preguntes, referent a projectes que són importants per la ciutat i que l'altre dia en una reunió se'ns va apuntar algunes coses, referent a la recollida d'escombraries porta a porta, se'ns ha explicat que això no tirarà endavant almenys durant aquesta legislatura, i que això que havia de començar l'1 de gener, s'ha interromput. El que volíem demanar és que si des d'ara fins que s'acabi la legislatura a part de fer alguna actuació amb la deixalleria, si hi haurà alguna mena de campanya o hi haurà algun tema d'explicació a la ciutadania, o si això s'aparcarà perquè el pròxim equip de govern ho faci a la seva manera.
Sr. Alcalde
La voluntat és la de continuar avançant, i per això ens hem adreçat el consell de sostenibilitat i continuarem avançant en aquesta línia. El tenim clar, és que quan implementem la recollida porta a porta cal un punt d'emergència. Nosaltres el que veiem és que els llocs on hi ha punts d'emergència, el problema és que són punts en els quals s'acumula molta brutícia, i creiem que és important que es pugui fer en un únic punt d'emergència que a més a més ens permet resoldre una qüestió que tenim pendent, i és la millora de la deixalleria de Solsona, per tant el que podem fer és apropar la deixalleria més al centre de la ciutat i el que ara volem és una deixalleria potent perquè ara ens ha quedat col·lapsada, que serveixi al mateix temps de punt d'emergència per la recollida porta a porta, la qual cosa ens permetrà que el desenvolupament d'aquesta recollida funcioni bé. 
No és tant que l'hàgim aparcat sinó que senzillament creiem que primer hem de fer i si el que volem plantejar al consell de sostenibilitat, que hem de fer primer aquesta deixalleria, i al mateix temps continuar avançant en aquesta línia, però veiem que és molt complicat de poder-ho fer abans d'acabar aquesta legislatura.
Sr. Barbens
Sobre la nevada extraordinària, entenem que va ser una situació difícil i poc corrent i que sempre s'acaba saturant una mica tothom, però sí que volíem dir públicament que vam veure que van faltar mitjans tant externs com interns, creiem que s'hauria d'haver actuat amb més diligencia i potser posar-hi més recursos per tal que amb l'ajuda d'altres empreses o de gent de Solsona, s'hagués pogut treure la neu amb una rapidesa més gran i sobretot fer-ho d'una altra manera perquè va quedar sota les voreres no s'hi podia passar, els ciutadans havien de passar pel mig de la vorera i del carrer, i va haver-hi zones de perill i també ens ho han fet arribar alguns ciutadans. Pel que fa als mitjans interns, vàrem veure que la brigada, en alguns casos, li faltava la maquinària més simple per actuar com una pala, no entenem com la brigada de Solsona no pot tenir pales suficients per fer anar un dia de neu. 
Per tant suposo que sempre és una situació difícil, però per altres episodis que es pugui actuar d'una forma contundent, perquè no s'hagi d'anar aquesta manera.
Sr. Alcalde
No comparteixo la seva opinió, crec que es va actuar molt bé i en especial la brigada, el que va passar és que mentre treballava la brigada continuava nevant, i quan ja tenies una banda neta, ja tornaves a tenir la neu per la banda, durant tot el dia va estar nevant. És veritat que a la brigada li falta algun estri per treure neu, però s'ha de tenir en compte que tampoc no neva tant a Solsona i que estem mirant de comprar alguna cosa que ens permeti i que ens faciliti quan ens tornin a passar episodis d'aquest tipus que tinguem les eines adequades per poder fer millor la neteja del carrer.
Sr. Barbens
No ens referim al fet que sigui un tema de la brigada, ens referim que potser s'havia de contractar algun maquinista.
Sr. Alcalde
No, jo crec que no. La gent veu que està nevant i ja vol tenir el carrer net, però això no passa. És a dir, si està nevant i mentre està nevant és normal que el carrer estigui com està i fins que no acabi la nevada no pots fer la intervenció definitiva.
Sr. Torres
La màquina que passava per dins del poble, una vegada que passava quedava una capa i tornava a nevar i no rascava o sigui s'anava acumulant, s'ha de mirar quina maquinària s'ha de fer servir quan passa coses així.
Sr. Alcalde
A dins del nucli antic precisament és difícil fer entrar segons quines màquines. I ja ens va molt bé perquè abans de tenir aquesta màquina que estem fent servir, fèiem anar la brigada de la recollida d'escombraries i aquests avançaven el que avançaven, la diferència que hi ha amb aquesta màquina és que avança un munt, i neteja molt.
Sr. Barbens
Nosaltres no culpem a la brigada, però quan veus la brigada que per treure la neu fan servir un senyal perquè no tenen pales per treure la neu ho han de dir.
Sr. Alcalde
No, jo tampoc no dono la culpa a la brigada, només dic que jo constato que no tenen totes les eines que han de tenir per una situació de neu, però és veritat que no som un lloc que cada any tinguem moltes nevades.
Sr. Barbens
Si, només és perquè s'apunti la nota i una altra vegada hi hagi més mitjans, estem parlant d'un ajuntament que no li ve del cost d'aquests recursos, per tant entenc que pels ciutadans és molt important poder anar a treballar a la tarda o l'endemà i hi va haver casos que es va tardar bastant més.
Sr. Torres
Els industrials no sabien ni els llocs on havien d'anar.
Sr. Alcalde
Quins industrials?
Sr. Torres
Hi havia els maquinistes que havien d'anar i no sabien on.
Sr. Alcalde
Doncs molt malament perquè ells precisament, els maquinistes ho saben, cada any es fa una reunió ja sabent quines són les zones que han de fer. Doncs si hi ha alguna cosa que no saben, que truquin i els hi explicarem, perquè cada any se'ls torna a enviar el plànol de totes les zones que cadascun d'ells ha de fer perquè els hi quedi clar quines zones han de fer, em sorprèn això que dius.
Sra. Roca
El dia abans es truquen un per un confirmant que estan disponibles i la zona que hauran d'anar.
Sr. Torres
Si però en devia fallar algun, no sé per què, llavors hi havia maquines que havien de fer més coses de les quals podien fer, a sobre treballen molt més i evidentment és un col·lapse, hi havia màquines que feien més coses de què estaven programades.
Sra. Roca
Està tot molt estipulat.
Sr. Xandri
M'agradaria trencar una llança com a regidor d'administració, també vull que entengueu una cosa, a la brigada tenim en aquests moments gent molt capacitada i molt apta, si ells en un moment determinat decideixen, com va ser, que en comptes d'una pala que no se n'avança gaire, utilitzar un altre estri, jo crec que la solució és la que ells determinen que se n'avanci més, ells trien les coses que els hi van millor.
Sr. Barbens
Ramon, vàrem parlar amb ells i ens van dir que és que no tenien més pales i havien d'agafar un senyal, i ja està vull dir que no val res això, a la pròxima es compra més material i ja està. Simplement nosaltres ho diem perquè s'apunti i no hi ha més discussió.
Referent al camp de futbol, s'ha dit que s'està treballant amb la passarel·la quan es preveu que estigui acabat.
Sr. Xandri
Conto que abans de 15 dies, han començat per tot el manteniment. O sigui, la mateixa empresa que farà la passarel·la també farà el del pavelló.
Sr. Barbens
També, se'ns ha fet arribar algun suggeriment de les piscines municipals de què hi ha diverses zones que no estan adaptades per minusvàlids si s'està treballant al respecte o no.
Sr. Xandri
Aquest estiu està previst, si tot va bé, tot i que encara no està comprat, el que no sé si en una o dues piscines, dependrà de pressupostos, que hi hagi cadires de minusvàlids perquè puguin entrar a la piscina.
Sr. Barbens
I els vestidors que estiguin adaptats també. Per poder-hi pujar també, que hi hagi una rampa i que s'hi pugui pujar. Això ens han fet arribar.
Sr. Xandri
Prenc nota.
Sr. Barbens
És difícil que si hi ha alguna persona que no pot caminar que hi hagi una rampa i que sigui fàcil, això és el que ens han dit amb previsió de l'estiu.
Sr. Xandri
En principi jo diria que entres per dalt i hi ha la rampa.
Sr. Barbens
Bé, que es prengui nota i que si pot arribar.
Sr. Alcalde
S'ha de mirar com es pot fer.
Sr. Barbens
Referent a l'escola els petits gegants, hi va haver molta problemàtica fa un any, sembla que ara s'ha redreçat el rumb i ens n'alegrem, però volíem demanar partir d'ara com anirà la gestió, si es tornarà a treure a concurs o que es farà.
Sr. Roca
En principi quan ho veu demanar, vaig dir que estava pendent de celebrar-se el consell escolar de l'escola bressol, és on hi ha els representants del consell educatiu, la directora, l'AMPA o en cas que no ni hi hagi el representant dels pares, aquest consell va ser fa unes setmanes la valoració i va ser molt positiva, per acabar-ho de valorar vàrem dir que parlaríem directament, ja no amb l'escola sinó amb els representants dels pares i comitè, que facin les seves valoracions i aportacions, Divendres passat em vaig reunir amb el representant dels pares i la valoració és molt positiva. Vàrem treure algunes cosetes, que s'han de millorar que s'ha de portar al consell escolar, però la valoració és positiva, per tant en principi per no trencar aquesta dinàmica positiva farem prorroga fins a l'any que ve i ens donarà temps per començar a preparar de cara l'any que ve un concurs ben fet.
Sr. Barbens
A o sigui es pot fer una pròrroga i es farà una pròrroga d'un any.
Sra. Roca
Per no trencar aquesta dinàmica positiva, i perquè ja aquest any està molt avançat.
Sr. Alcalde
És l'última que es pot fer.
Sr. Barbens
Has dit la bona notícia del caporal a partir d'ara entenem que hi haurà dos caporals a la policia local. 
Sra. Roca
Si però com a primer caporal és en Josep Garcia.
Sr. Barbens
O sigui, l'altre no farà les funcions de caporal. També sobre el tanatori, se'ns va dir que s'estava treballant en un avantprojecte esperem que ens el pugui fer arribar aviat i només volíem demanar si estava previst que el tanatori estigues acabat a finals d'aquest mandat.
Sr. Alcalde
Ens agradaria, però no estarà acabat, bé m'estranyaria molt. Les coses van com van, no conto que estigui acabat. És una obra important la que s'ha de fer, no és una obra menor, i per tant no estarà acabat, estarà començat o en marxa, però no conto que pugui estar acabat.
Sr. Barbens
També seguim insistint en les obres del carrer Pere Màrtir Colomes, sabem que ho hem dit diverses vegades, crec que no hi haurà cap tipus de projecte a final d'aquest mandat realitzat allà.
Sr. Alcalde
Entenem que amb l'actuació que vàrem fer, hem corregit la perillositat que hi havia dels alumnes passant pel mig del carrer, i per tant entenem que ja no és una actuació d'urgència, si veiéssim que això no és així doncs hauríem de canviar la prioritat, però en aquest moment ens sembla que l'actuació que hem fet ha servit, i per tant ja no és tan urgent.
Sr. Barbens
Nosaltres pensem que algun dia s'ha de tirar endavant, sembla que no acabem de compartir-ho, però són d'aquelles coses que potser costen però s'ha d'acabar de tirar aquest eix, jo penso que ha de ser principal.
Sra. Barrera
Potser hi ha coses més prioritàries.
Sr. Barbens
No ho sé, però potser també es pot fer en paral·lel depèn cadascú. També les obres del carrer Sant Miquel, se'ns van explicar molt bé per part de l'alcalde i ho agraïm. 
S'ha allargat el termini de finalització, han sorgit problemes, hi ha hagut molèsties per als veïns i per als comerciants, jo crec que hi ha hagut evidentment algunes coses que no es podien preveure, però sobretot que es prengui nota perquè, la comunicació de cara als veïns i de cara als comerços que sigui el màxim de fluida possible, perquè si no a vegades no s'entén i ni que sigui inexplicable, que s'intenti explicar de la millor manera possible. No sé si sou conscients d'això.
Sr. Alcalde
Si, som conscients.
Sr. Barbens
No hi ha el regidor, però sobre Solsona FM també ens agradaria saber-ne alguna cosa, no sé si s'ha fet algun pas més en tot el que vàrem acordar a l'última reunió, no sé si el regidor ens dirà alguna cosa, però sí que ens agradaria tenir alguna notícia, perquè ha passat molt de temps, i que jo sàpiga no se'ns ha convocat a cap altra reunió, no se'ns ha dit res més.
Li volíem fer una recomanació a l'ajuntament, sabem que aquest pròxim 30 de març, acaba la moratòria de la llei d'acompanyament dels pressupostos de Catalunya per retirar totes les plaques franquistes de protecció oficial d'habitatge, que a Solsona en queden unes quatre o cinc. Volíem demanar a l'ajuntament, al govern, que mitjanes o que instes, perquè de fet és la seva obligació, a les comunitats de veïns de Solsona que encara hi ha aquestes plaques i que les treguin i compleixin amb la legislació vigent.
Sr. Alcalde
Això no és pel cost.
Sr. Barbens
No, no té capcot però s'ha d'insistir.
Sr. Alcalde
És, en tot cas saber quines són.
Sr. Barbens
Estan ubicades a la pàgina web de la plataforma, estan molt ben marcades on són.
Sr. Alcalde
A quina pàgina dius?
Sr. Barbens
"Acaba amb la placa", és una plataforma que està promovent tot això són uns xicots joves, i estan fent molt bona feina, penso que estaria bé. Allà surt tot Catalunya tota la distribució de plaques que hi ha, igual potser n'hi ha alguna més que no esta recollida, però a Solsona en surten potser 5, i estaria bé poder-les retirar, a més a més explicant als veïns que tenir aquella placa o no, no comporta res, no els hi pren cap dret.
Sr. Alcalde
Valí, ja ho mirarem.
Sr. Barbens
També sobre la casa dels gegants de carnaval hem pogut fer les nostres observacions a l'avantprojecte, em sembla que hi ha bona entesa per part del govern per poder-ne parlar i ja ens hi anirem trobant. També sembla que sigui un projecte difícil de tenir per final de mandat o gairebé impossible.
Sr. Alcalde
Impossible del tot. Hi ha projectes que s'han de fer, el govern no pot estar parat només pensant que ja venen eleccions i que no es pot tenir abans de les eleccions, no es pot fer res. Un govern ha de tenir projectes, i si no es pot acabar el projecte, l'acabarà qui sigui, el qui vingui darrere, però en qualsevol cas el projecte ha d'anar avançant, i això és el que estem intentant fer.
Sr. Barbens
Fèiem el balanç del pla de mandat i volia fer unes quantes preguntes al respecte que se'ns informi com està el tema, si estava previst fer-ho o no es fa, també s'ha d'explicar perquè no es fa. Jo entenc quan es presenta un pla de mandat que, s'ha d'explicar si es fa, si no es fa. I finalment extreure conclusions.
Sr. Alcalde
Però això de l'illa cultural no hi era al pla de mandat. Però és igual.
Sr. Barbens
Jo entenc que la casa dels gegants de carnaval sí que hi era.
Sr. Alcalde
Hi ha l'espai comprat, el que és l'illa cultural, que per tant és un projecte.
Sr. Barbens
Enteníem que la casa cultural de carnaval hi era. Entenem en aquest cas concret que podem entendre el procés que està seguint, però que els ciutadans sàpiguen quin temps hi ha de cara al futur de l'execució d'aquesta obra o no. I finalment també volíem dir, que els últims temps, concretament d'ençà que el 155 va tancar al parlament de la Generalitat de Catalunya, el 27 d'octubre de 2017, tenim contades 7 absències de l'alcalde a la junta de govern local de la ciutat, entenem que alguna potser ha estat per vacances, no sabem aquest mes de març com ha anat perquè encara no tenim les actes, però sí que ens agradaria que quan pogués hi hagués algun tipus d'explicació perquè set absències, el 30 d'octubre, el 20 de novembre, el 4 de desembre, el 18 de desembre, el 8 de gener, el 19 de febrer i 26 de febrer, són moltes absències i no ho acabem d'entendre.
Sr. Alcalde
No sé, segur que tenia coses. De vacances no n'he fet gaires.
Sr. Barbens
Si però quan s'és l'alcalde de la ciutat, penso que a la junta de govern s'hi hauria de ser.
Sr. Alcalde
En qualsevol cas, no s'aprova cap acta sense que me l'hagi mirat, per Nadal vaig fer vacances, és veritat, i no sé, m'ho hauria de retreure.
Sr. Barbens
No critiquem les vacances, però la resta de dies de moment no tenen explicació. Res més.
Sr. Torres
La Cabana del Geli, els bancs del carrer Berguedà, ja us ho hem demanat 4 o 5 vegades, feu alguna cosa allà, res a la part de dalt, a la part de baix ja hi ha el parc. Una altra cosa, agrair a la regidora d'obres perquè cada vegada que et volem demanar alguna cosa, ens atens i ens ajudes a solucionar-ho.
Sra. Barrera
Ho intentem.
Sr. Torres
I llavors això que deies de la proposta de la plaça dels veïns me n'alegro que els hi hàgiu fet cas, el que passa que a la casa del davant no es va fer cas als veïns. Només comentar-ho.
Sr. Xandri
Voldria afegir, perquè hi donava voltes em semblava que era un tema solucionat, però el vàrem solucionar parcialment, el tema que m'has dit de vestidors per minusvàlids, entrant per dalt, nosaltres teníem habilitat de forma parcial en cas que hi hagués algú amb cadira de rodes, el que passa és que pot ser que sigui incòmode allà, el que farem és habilitar, el local anterior que no hi ha res, i agafem el compromís de resoldre-ho per aquesta legislatura.
Sr. Barbens
Molt bé. La setmana passada ens va venir un ciutadà i ens va dir han fet uns vestidors nous i no hi ha una rampa que sigui accessible.
Sr. Xandri
El que farem és habilitar un espai de vestidors per gent amb cadira de rodes.
Sr. Alcalde
S'ha de mirar.
Sr. Xandri
Si, hi ha opció per fer-ho.
Sr. Garcia
Per part nostra, a l'anterior ple vàrem preguntar sobre el pla de mandat, amb aquest no se'ns respon, només dir que, que ho sàpiguen els ciutadans que com a oposició hi ha poques coses a fer a vegades, quan hi ha majoria absoluta, no tens massa marge, l'únic marge que tens és fer preguntes i llavors per llei estan obligats a contestar; si les envies abans t'han de respondre en aquell ple, si les fas en un ple, t'han de respondre el següent, però veiem que ni enviant-les abans, com vàrem començar a fer-ho, però ho vàrem deixar de fer perquè al final fèiem el canelo, i tampoc se'ns contestava ben bé tot, i fent-ho de l'altra manera tampoc funciona, no sabem quin emparo legal ens queda als que estem a l'oposició, quan hi ha una majoria absoluta, però bé, agrairíem que a les poques coses que tenim dret que es compleixin perquè si no al final és tot com un "ha ha ha", i ja està bé, però és clar entre poc i massa, saps?
Vale, llavors per un costat volíem preguntar a la regidora representant de la Mancomunitat d'aigües, que ens va dir que a cada ple ens informaria sobre la Mancomunitat, per no tornar a ser pesats, si ens pot informar sobre la Mancomunitat.
Sra. Barrera
Estava mirant el dia exacte que vaig tenir ple, no ho recordo de memòria, l'últim dia que vaig tenir ple a la Mancomunitat, jo vaig traslladar la pregunta, com sabeu no va agradar.
Sr. Garcia
No ho sabíem.
Sra. Barrera
Simplement, el que em van dir és que ells es van reunir amb vosaltres i que us van informar de tot en el seu dia, i que no entenien que ens continues preguntant, jo vaig dir que també trobava normal que es volgués saber com anava evolucionant tot, i vaig demanar que se m'informes per escrit com anava evolucionant tot i he rebut el correu avui, aquesta tarda, per tant jo us el dono.
Sr. Garcia
Que és molt llarg?
Sr. Alcalde
Te l'envio.
Sr. Garcia
Val.
Sra. Barrera
El que passa que hi ha documents adjunts.
Sr. Barbens
Estaria bé que els hi pogués fer arribar alguna còpia.
Sra. Barrera
Si, jo ho he mirat una mica per sobre per què l'he rebut aquesta tarda.
Sr. Garcia
Ja ens ho passareu. El tema de la reunió, només per també explicar-ho. Vàrem demanar informes i se'ns va contestar que se'ns havia informat, llavors jo sempre em remeto al Sr. Secretari que va dir una frase molt bona, que és: l'Administració no parla sinó que escriu, i jo sempre ho utilitzo, estaria bé que, ja que ens van informar de paraula, es faci per escrit a través d'informes, no vull dir, informació verbal, sinó per escrit. Crec que és bona iniciativa demanar-ho per escrit, i veure que està passant a la Mancomunitat.
El regidor Lluís Xavier no hi és, per això no sé si faig les preguntes o no les formulo, desconec si l'alcalde té resposta i si no les deixem a l'aire i al següent ple ja se'ns contestarà.
Durant la Junta de Govern Local del 2 de gener del 2018, es va aprovar una despesa de 3.587, 50 € per assumir part dels costos del viatge a Londres titulat Retail Tour a Londres, on va participar gent de Solsona, Cardona i les UBIC de Solsona i Cardona, i volíem saber en el marc de quin projecte de l'Agència s'emmarca el viatge, quin era l'objectiu concret que perseguia la regidoria o l'Agència amb aquest viatge, i si es va complir o no.
Sr. Alcalde
Totes no les podré respondre, no sé en quin marc de quin projecte s'emmarca el viatge, jo sí que us puc dir, perquè jo hi vaig anar, que és el que vàrem anar a fer allà, de fet tenim pendent, la setmana una reunió amb tota la gent que va anar al viatge per fer un retorn de les impressions que hem tingut i que és el que s'ha tret. 
Londres és una ciutat que en l'àmbit comercial és molt innovadora, i va molt bé per entendre que és el que està passant al món del comerç, i per tant, vàrem visitar diferents espais, diferents barris de la ciutat, diferents botigues, i va ser molt interessant, va ser molt enriquidor en molts sentits, i ens va permetre conèixer algunes qüestions que espero que ens ajudin a tots plegats per tenir idees per millorar el comerç a la nostra ciutat, i el nostre territori. Però segur que t'ho explicarà més bé ell.
Sr. Garcia
Queda pendent perquè ens ho respongueu a la següent sessió plenària. També en teníem una altra pel Lluís Xavier, que tampoc sabem si podeu respondre'ns, que era que el 12 de febrer també en una junta de govern local.
Sr. Alcalde
Si això que teniu ens ho podeu enviar per correu, serà més fàcil.
Sr. Garcia
És el que fèiem abans. Ja us ho enviarem. Es va aprovar la cancel·lació d'una inscripció en el registre d'operadors per explotacions de xarxes i/0 la prestació de serveis de comunicacions electròniques.
Sr. Alcalde
Solsona, era operador d'internet i telefonia mòbil, l'ajuntament, quan vàrem fer la xarxa Wimax, aquella xarxa. Després ens vàrem fer operadors d'internet per poder explotar la xarxa, en aquests moments han canviat la normativa hi han vàries coses, i se'ns fa gairebé impossible de poder continuant-ho. Bàsicament és això el que passa, però us ho explicarà millor ell.
Sr. Garcia
Aquest és el tema de France Telecom, o no? 
Sr. Alcalde
No, això és la gent que et contracta el servei d'internet amb Eurona, Eurona té una concessió de l'ajuntament perquè explota les antenes d'internet via xarxa wimax, i amb això hem decidit que, havent-hi la fibra òptica, a més a més aquí ho tenim molt difícil per poder renovar les condicions, ho posen molt difícil perquè els ajuntaments tinguin la condició d'operadors, però us ho explicarà més bé ell.
Sr. Garcia
Tenim una pregunta pel Ramon, com a regidor d'esports, en la junta del govern local del 19 de febrer, es va acordar de concedir una ajuda econòmica de 1.000,00  € a VX, que és el subcampió del volant RACC Ralli i es va donar una subvenció de 1.000,00 € i a la mateixa es comunica al sol·licitant que a l'any vinent haurà de presentar una sol·licitud un cop s'obri la línia d'ajuts de la regidoria d'esports. Llavors, la primera pregunta és quina línia d'ajuts, perquè nosaltres no en teníem coneixement, vaig buscar la web i vàrem veure que del 2014 hi ha unes bases, però entenem que les bases cada any s'han d'anar activant, i si no estem molt equivocats, nosaltres juraríem que mai en aquest ple se'ns ha dit que aquesta línia d'ajuts d'esports, estava activa.
Sr. Xandri
Al pressupost i és.
Sr. Garcia
Si, però tu l'has de convocar cada any, i no sé si es va fent això.
Sr. Xandri
El que es va fent cada any en les línies d'esports, a part d'enviar a totes les entitats esportives un mes abans el recordatori, inclús abans del tancament se'ls torna a trucar perquè hi pensin, en funció de les activitats que tenen, demanen i es donen subvencions.
Sr. Alcalde
El que vol dir, és que si són les bases, les bases s'han d'aprovar cada any.
Sr. Garcia
La convocatòria és la que s'ha d'aprovar cada any.
Sr. Alcalde
Això ens ho hem de mirar més bé, això abans es feia molt per ajut directe, i ho hem anat canviant, especialment en cultura, i es fa per concurrència competitiva i per tant hi ha les bases. En esport no sé si es va provar de fer alguna vegada, potser sí que haurem de fer-ho, perquè vol dir que no ho estem fent prou bé i per tant s'hauria de corregir.
Sr. Garcia
Hi ha 7.000 ,00 €. Nosaltres no ho hem sabut trobar.
Sr. Xandri
Hi ha 7.000,00  € i 15.000,00  €
Sr. Garcia
El tema era això que a la web surt això de 2014 aprovat i però no veiem la convocatòria.
Sr. Alcalde
Perquè era a l'esport base bàsicament.
Sr. Garcia
Si aquest senyor se li demana que l'any que ve es presenti, hi ha una cosa que teniu aquí escrita que és, que això són subvencions per activitats que es programen al territori municipal, llavors per anar a córrer rallis es pot acollir o no es pot acollir, com a mínim amb aquestes bases semblaria que no.
Sr. Xandri
En principi mes que una subvenció d'esports és una subvenció trística, o sigui aquest senyor el que fa és portar el cotxe amb emblemes i propaganda de Solsona i el Solsonès, a causa de la competició que està fent està competint al volant RACC.
És una antesala d'entrar al campionat nacional de rallis, és una persona que ara mateix apunta molt alt, va quedar segon l'any passat, i els que queden primers van subvencionats pel RACC al campionat d'Espanya, i a nosaltres ens va semblar que una persona que en aquests moments apuntava alt, que podia fer-ho i a sobre se'n parlava molt i el cotxe portava propaganda del Solsonès, vàrem considerar que en l'àmbit turístic es podia concedir una subvenció.
Sr. Alcalde
És a dir, els 1000 € van per la publicitat que ell porta de Solsona en el seu vehicle.
Sr. Garcia
No tenim cap problema, el que passa és que no enteníem el procediment com havia anat.
S'ha de tenir en compte a qui donem subvencions, perquè això segons la llei de transparència del 2014, has de publicar a qui dones ajudes, sorpresa la nostra, quan l'únic que està publicat és ajuts d'entitats culturals del 2016. Ara per ara, no hi ha publicat ni a la web de l'ajuntament, ni al portal de transparència, que per llei és obligatori, totes les subvencions que l'ajuntament de Solsona atorga a persones s'han de publicar. L'únic que vàrem saber trobar, i l'únic que hi ha, a la web, que no és al portal de transparència, bé al portal de transparència hi és però a l'apartat de cultura, que és "Cultura 2016", però n'hi ha joventut n'hi ha d'altres regidories, no es pot trobar res. Entenem que la llei del 2014 és important i que s'hauria de complir.
Sr. Xandri
Et passo tota la informació.
Sr. Garcia
És per la ciutadania. M'ho passes, i ho pengem a la web perquè tothom ho pugui veure, ha d'estar publicat.
Sr. Garcia
Està dirigit a totes les entitats esportives de Solsona.
Sr. Alcalde
El que ve a dir és que el portal de transparència, s'ha de publicar.
Sr. Garcia
El d'esports igual s'ha de mirar un pel mes.
Hi havia una altra pregunta pel Lluís Xavier, que era sobre la web, que hem vist que hi ha una web molt bonica, però al final l'estructura és la mateixa que teníem abans, i la complicació per trobar les coses és la mateixa que teníem abans, era saber amb quins objectius s'havia planificat aquest canvi de web, perquè al final veiem que té uns colors més bonics però que és la mateixa web i que s'adapta al mòbil, però l'estructura i tot això és igual de rebuscat.
Teníem preguntes pendents, que era la contractació de l'arquitecta municipal que se'ns va dir que ens ho miraríem.
Sra. Barrera
Si això està a l'informe que us porto. Us vaig dir que hi havia un informe, que havia fet en el seu moment la Gloria de l'Agència, de com s'havia fet el procediment, el que ve a explicar és que no es va fer el procediment llarg, que seria el que fan normalment a l'Agència, perquè era una contractació d'urgència. Si haguessin fet el procediment llarg, no haguera sortit a compte contractar a ningú, perquè ja s'hagués incorporat l'altre arquitecte. Tot el procediment que van fer per arribar a aquesta contractació, és el que hi ha explicat en l'informe. Els passos, que no són els que es fan normalment, però ho vàrem consultar amb el secretari, ens va dir que era tot correcte.
Sr. Alcalde
Amb caràcter d'urgència pots contractar qui vulguis.
Sr. Garcia
A la junta de govern local no parla de caràcter d'urgència, vull que no s'especifica que és amb caràcter d'urgència.
Sr. Alcalde
Està substituint a l'arquitecte.
Sr. Garcia
Tot i que ja se'ns ha contestat, però dir el de la llar d'infants, se'ns va dir per e-mail, la secretaria de l'ajuntament ens va escriure a nosaltres en nom de la regidora, dient-nos que se'ns informaria abans del ple.
Sra. Roca
Perquè la reunió amb els pares va ser divendres passat.
Sr. Garcia
El del carrer Sant Miquel ja se'ns ha explicat, ja ho sabem tots que s'està allargant més. De fet estaria bé saber si és que ha passat alguna cosa que ha retardat l'execució de l'obra.
Sr. Alcalde
La regidora ho explicarà més bé, però quan tu obres el carrer no saps el que tens a sota, no tenim els carrers de la ciutat amb totes les xarxes de serveis, no sabent per on passa tot, i després surt el que surt. La prospecció arqueològica s'ha endarrerit, aquí hem trobat la part del portal antic de Solsona, després resulta que quan hem de començar les obres, comencem el dia 8 de març, estem de mala sort doncs el dia 8 de març és el dia de la dona, es veu que pels romanesos és el dia de la mare i compren moltes flors, llavors perjudiquem el de la floristeria, després entren les màquines el dia 8 tot i que sempre havíem quedat amb els veïns que hi hauria una passarel·la per poder passar a peu, un cop l'empresa veu la maquina allà, es dóna compte que això és un perill que ha de tallar el carrer, i per tant no tenim temps d'avisar als veïns, tot això són coses que van endarrerint l'execució de l'obra. Després neva, després plou, i tot això ha fet que s'hagi anat endarrerint les obres.
Sr. Garcia
Pel tema dels pagaments, això és del pressupost de l'any passat. Que passarà?
Sr. Alcalde
Els pagaments els haurem de realitzar aquest any.
Sr. Xandri
Aquí et puc respondre jo si vols, en principi els pagaments de la part d'arqueologia i la part de canonada, la part d'arqueologia es va acabar abans del 28 de febrer per tant va entrar dins de l'exercici, la part de tubs també entra com a pendent a l'exercici 2017, el que farà és demorar-se la factura un mes, per tant ens posarà en perill aquest trimestre el plec de pagament de factures pel que fa a la mitja. I quant a l'última fase de l'execució de l'obra anirà com a modificació de pressupost aquest any que passarem al proper ple, si ens ha arribat el que estem esperant.
Sr. Alcalde
Traslladàrem la partida de l'any passat a aquest any per tant ens incrementarà la despesa corrent d'aquest any, però no arribem al límit que és el que ens feia por.
Sr. Garcia
El últim era el tema del porta a porta, que ens sorprèn que s'allargui, i de fet ens agradaria veure que implica això per a la butxaca del ciutadà. Tots sabem que la deixalleria puja, si ho haguéssim aplicat quan tocava ara ja estaria assumit. És una cosa que ja sabem de fa temps que s'està allargant massa, ara és una cosa, abans era una altra i al final ho farem després de les eleccions, a posteriori perquè clar és una cosa molt polèmica com sabem.
Sr. Alcalde
És un procés molt complicat.
Sr. Garcia
Això ja se sabia des del principi de tot, vull dir que no és una cosa com el carrer Sant Miquel, això ja ho saps quan comences, el porta a porta tothom sap que és un "cristo", que s'ha de fer pedagogia un any abans i s'ha de mirar tot molt bé.
Sr. Alcalde
Nosaltres hem hagut d'esperar la finalització dels contractes de les escombraries que tenim 3 contractes diferents per poder plantejar el tema de la recollida porta a porta, hem hagut de fer l'estudi, i realment és complexa el que haurem de fer a Solsona, perquè ens trobem amb tota la casuística possible per la implantació del servei a Solsona, des de les cases aïllades, fins als grans edificis, a les cases més normals, i per tant això comporta un gran esforç. També anem aprenent a mesura que anem parlant amb gent i que anem veient coses, i anem veient quines coses es poden desenvolupar, que és el millor, que podem fer. De fet el regidor de medi ambient sempre havia parlat de fer-ho, de fet ho portàvem al pla de mandat, no el porta a porta, però si la millora de la deixalleria i creiem que és important doncs que la millora de la deixalleria la puguem fer compatible amb el desenvolupament del porta a porta perquè ens ajudi a desenvolupar-lo perquè no tinguem tants problemes després. S'ha de fer bé, més enllà de voler fer-ho ràpid. Som conscients que el porta a porta ha de funcionar bé perquè si no després tindrem problemes.
Sr. Garcia
No estem dient res de més ràpid o més lent, és abans, Si veus que tens un límit comences abans és un tema de previsió i de voluntat política de tirar això endavant i hem vist sempre que era una cosa, que era un mal de cap, evidentment que és un mal de cap, anem tirant endavant i qui vingui després ja s'ho trobarà que ara venen eleccions i vagi marro. Ja veurem que implica això per la butxaca dels solsonins, que en comptes d'invertir-ho en altres coses ho invertim en escombraries i en la deixalleria.
I no havent-hi altres assumptes a tractar, la Presidència aixecà la sessió essent les vint-i-tres hores, de la qual s'estén aquesta acta que, com a Secretari, per a la seva constància i efectes, CERTIFICO. 
El secretari
 





Vist i plau








L'alcalde

